open-index/open-wikipedia-markdown huggingface dataset:
উমানন্দ

**উমানন্দ** বিশ্বৰ আটাইতকৈ ক্ষুদ্ৰ নদীদ্বীপ। ই গুৱাহাটীৰ পাৰত ব্ৰহ্মপুত্ৰ নদৰ মাজত অৱস্থিত। উমানন্দত বিখ্যাত উমানন্দ দেৱালয় আছে। এই উমানন্দ দেৱালয়ৰ নামৰ পৰাই দ্বীপটোৰ নাম উমানন্দ হয়। ব্ৰিটিছ সকলে উমানন্দৰ আকৃতিৰ বাবে *পিকক আইলেণ্ড* বা *ময়ূৰ দ্বীপ* বোলা হৈছিল। ১৮৮৬ চনত ব্ৰিটিছ চৰকাৰে কৰা জৰীপ অনুসৰি এই মন্দিৰৰ মাটিকালি ১৩ বিঘা ৩ কঠা।

## ধৰ্মীয় কাহিনীমতে

উমানন্দ নাম উমা আৰু আনন্দ এই দুই শব্দৰে গঠিত। উমা পাৰ্বতীৰ আন এটি নাম। হিন্দু শাস্ত্ৰ মতে উমাৰ আনন্দৰ বাবে ভগৱান শিৱয়ে এই দ্বীপ সৃষ্টি কৰিছিল। জন বিশ্বাস মতে শিৱয়ে ইয়াত ভয়ানন্দ ৰূপেৰে বিৰাজমান।

কালিকা পুৰাণৰ এক আখ্যান মতে সতীৰ মৃত্যুৰ পিছত শিৱ ঘোৰ তপস্যাত নিমগ্ন আছিল। শিৱৰ তপস্যা ভাঙিবলৈ দেৱতা সকলে কামদেৱৰ সহায় ললে। তপস্যা ভংগ হোৱাত ক্ৰোধিত শিৱ‌ই কামদেৱক এই স্থানতে ভস্ম কৰে। সেয়ে ইয়াৰ অন্য এক নাম হল ভস্মাঞ্চল।

## ইতিহাস
১৬৯৪ চনত আহোম স্বৰ্গদেউ গদাধৰ সিংহয়ে গড়গঞা সন্দিকৈ ফুকনক উমানন্দ মন্দিৰ নিৰ্মাণ কৰিবলৈ আদেশ দিছিল। ১৮৯৭ চনৰ ভূমিকম্পত এই মন্দিৰৰ বিস্তৰ ক্ষতি সাধন কৰিছিল। তাৰ পিছত স্থানীয় সদাগৰে ইয়াৰ পুনৰ নিৰ্মাণ কৰে। এই মন্দিৰত বৈষ্ণৱ আৰু শৈৱ দুয়ো শৈলীৰ মিশ্ৰিত আৰু স্পষ্ট নিদৰ্শন পোৱা যায়। ইয়াত শিৱ, পাৰ্বতী, গণেশ, বিষ্ণু আদিৰ লগতে অন্যান্য দেৱ-দেৱীৰ অসমীয়া শৈলীৰ মূৰ্তি পোৱা গৈছে। পুনঃনিৰ্মাণ আৰু মেৰামতিৰ সময়ত ইয়াৰ দেৱালবোৰত কিছুমান বৈষ্ণৱ লিপি খোদিত কৰা হৈছে। উমানন্দ দ্বীপত সিঁচৰঁতি হৈ থকা বিভিন্ন শিলত ভাস্কৰ্যৰ নমুনা দেখিবলৈ পোৱা যায়।

## উৎসৱসমূহৰ বৰ্ণনা
উমানন্দৰ উমানন্দ দেৱালয়ত প্ৰতি বছৰে ধুমধামেৰে মহাশিৱৰাত্ৰি পালন কৰা হয়। শিৱৰাত্ৰিৰ বাবে উমানন্দ আৰু ব্ৰহ্মপুত্ৰৰ পাৰত মেলা বহে। ভগৱান শিৱৰ প্ৰতি উছৰ্গিত সোমবাৰ উমানন্দৰ বাবে পৱিত্ৰ বাৰ। প্ৰতি অমাবস্যা আৰু সোমবাৰে উমানন্দত দূৰ দূৰণিৰ পৰা ভক্তৰ সমাগম হয়।

## বাহ্যিক সংযোগ
* 

শ্ৰেণী:নদী দ্বীপ
শ্ৰেণী:অসমৰ ধৰ্মীয় স্থান
শ্ৰেণী:অসমৰ সংৰক্ষিত স্মৃতিচিহ্ন
তুলু ভাষা

**তুলু** (কন্নড় লিপিত : ತುಳು (তুলু)) দ্ৰাবিড়ীয় ভাষা পৰিবাৰৰ এটি ভাষা। এই ভাষাত দুই মিলিয়ন মানুহে কথা পাতে। প্ৰধানকৈ ভাৰতৰ কৰ্ণাটক ৰাজ্যৰ দক্ষিণ-পশ্চিম অংশ আৰু উত্তৰ কেৰালাৰ **তুলুনাডু** নামে পৰিচিত অংশৰ মানুহে এই ভাষাত কথা পাতে। ২০১১ চনৰ ভাৰতীয় লোকপিয়লৰ প্ৰতিবেদনত ভাৰতত মুঠ ১,৮৪৬,৪২৭ জন স্থানীয় তুলু ভাষী বুলি কোৱা হৈছে। ২০০১ চনৰ লোকপিয়লত মুঠ ১,৭২২,৭৬৮ জন স্থানীয়ভাষী বুলি কোৱা হৈছিল।  ভাৰতীয় লোকপিয়লৰ প্ৰতিবেদনত প্ৰায়ে কন্নড় ভাষী হিচাপে গণ্য কৰা হয় বাবে নিজৰ জন্মস্থানৰ পৰা প্ৰব্ৰজন কৰা তুলু ভাষীসকলক গণনা কৰাত কিছু অসুবিধা হয়। ২০০৯ চনৰ তথ্যমতে পৃথিৱীত ৩০-ৰ পৰা ৫০ লাখ মানুহে তুলু ভাষাক মাতৃভাষা হিচাপে ব্যৱহাৰ কৰে।

## তুলুনাডু
কৰ্ণাটকৰ মানচিত্ৰত প্ৰাচীন অল্বাখেড়া ৰাজ্য|right|thumb|300px

## উপভাষা
তুলু ভাষাৰ চাৰিটা উপভাষা আছে, যিবোৰে অতি ঘনিষ্ঠ উচ্চাৰণৰ ৰীতি প্ৰদৰ্শন কৰে। 
* সাধাৰণ তুলু
* ব্ৰাম্মণ তুলু
* জৈন কথ্যৰূপ
* গিৰিজান কথ্যৰূপ

## বাহ্যিক সংযোগ

* All American Tulu Association Library
* Official Website of Karnataka Government's Tulu Academy 
* Online Tulu Dictionary
* Tulupedia
* Tuluver.com
* Kopparige Tulu Dictionary
* Tulu Language and Alphabets

## তথ্যসূত্ৰ

শ্ৰেণী:ভাষা
শ্ৰেণী: ভাৰতৰ ভাষা
শ্ৰেণী:পোখালি (ভাষা)
লোকেল কুং ফু ২

**লোকেল কুং ফু ২** () এখন এক্সনধৰ্মী হাস্যৰসাত্মক অসমীয়া ছবি। ছবিখনৰ পৰিচালক কেনী বসুমতাৰী। কেনী বসুমতাৰীয়ে দুৰ্লভ বৰুৱাৰ সৈতে যুগ্মভাবে প্ৰযোজনাও কৰিছে। এইখন ২০১৩ত মুক্তি পোৱা লোকেল কুং ফুৰ চিকুৱেল। লোকেল কুং ফু ২ৰ কাহিনী উইলিয়াম শ্বেইকছপীয়েৰৰ হাস্যৰসাত্মক নাট কমেডী অৱ এৰ'ৰচৰ আধাৰত ৰচনা কৰা হৈছে। নিৰ্মাতাই ক্ৰাউড ফাণ্ডিঙৰ যোগেদি ছবি নিৰ্মাণৰ ধন আহৰণ কৰিছিল। ছবিখনে ২০১৭ৰ ১৮ এপ্ৰিল তাৰিখে মুক্তি লাভ কৰে।

## অভিনয় শিল্পী
*কেনী বসুমতাৰী- (দীপ আৰু দীপুৰ যুগ্ম ভূমিকাত)
*উৎকল হাজোৱাৰী- (অৰুণ আৰু মোহনৰ যুগ্ম ভূমিকাত)
*ইপ্সিতা হাজৰিকা- (লুচী)
*বণী দেউৰী- (বিকু)
*জনী দেউৰী
*ৰণী দেউৰী
*বিভাষ সিংহ- (বিজয়)
*টনী দেউৰী বসুমতাৰী-
*অমৰ সিংহ দেউৰী
*কবিন্দ্ৰ দাশ
*সুনীত বৰা- ( ৰাহুল)
*মৃগাঙ্ক কোঁৱৰ- (ৰাজ)

## কাহিনীৰ সাৰাংশ
ছবিৰ কাহিনী উইলিয়াম শ্বেইকছপীয়েৰৰ নাটক *[[:en:Comedy Of Errors|কমেডী অৱ এৰ'ৰচ]]ৰ* দৰে ইয়াত দুযোৰা দেখিবলৈ সাইলাখ একে দুযোৰা যমজ ল'ৰাৰ কাহিনী বৰ্ণিত হৈছে, যিয়ে দুৰ্ঘটনাক্ৰমে শিশু অৱস্থাতে বিচ্চিন্ন হৈ গৈছিল। এযোৰা ডাঙৰ-দীঘল হৈছিল গুৱাহাটীত আৰু আনযোৰা তেজপুৰত। গুৱাহাটীত থকা যোৰাটোৱে সমৰ কলা জানে, কিন্তু তেজপুৰৰ যোৰাটোৱ নাজানে। ঘটনাচক্ৰত গুৱাহাটীৰ যোৰাটো তেজপুৰ ওলালগৈ আৰু আৰম্ভ হ’ল খেলিমেলি আৰু ভুল বুজাবুজি। 

## গীত
ছবিখনত সাতটা গীত অন্তৰ্ভুক্ত কৰা হৈছে। 
#কুং ফু ইউ- কণ্ঠশিল্পী টনী ডিবি
#য'তে ত'তে- কণ্ঠশিল্পী অম্বৰ দাস
#পি- কণ্ঠশিল্পী মুনু আৰু চাও
#হিজ নেম ইজ জি.কে. কণ্ঠশিল্পী বনী দেউৰী
#খেলিমেলি মন- কণ্ঠশিল্পী অনিষা শইকীয়া
#মায়াভৰা জীৱন- কণ্ঠশিল্পী উৎকল হাজোৱাৰী
#বৰষা- কণ্ঠশিল্পী উৎকল হাজোৱাৰী

## তথ্যউৎস

## বাহ্যিক সংযোগ
ইউটিউৱত লোকেল কুং ফু ২

শ্ৰেণী:অসমীয়া চলচ্চিত্ৰ
শ্ৰেণী:২০১৭ বৰ্ষৰ অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
ৰিম্পী দাস

**ৰিম্পী দাস** () অসমীয়া চলচ্চিত্ৰ জগতৰ এগৰাকী অভিনেত্ৰী। তেওঁ ভাৰতীয় হিন্দী টেলিভিছন জগতৰ ধাৰবাহিকত বৰ্তমান যথেষ্ট ব্যষ্ট হৈ আছে। তেখেতে অসমীয়া চলচ্চিত্ৰ জগতত খোজ পেলাই ২০০৪ চনত অশোক কুমাৰ বিষয়াৰ পৰিচালিত *মনত বিৰিণাৰ জুই*ৰ জৰিয়তে। তেওঁ বহু কেইখন অসমীয়া চলচ্চিত্ৰত অভিনয় কৰিছে যাৰ ভিতৰত ৰাষ্ট্ৰীয় পুৰস্কাৰ প্ৰাপ্ত *[[অজেয়]]* আৰু *[[মন যায়]]* ও আছে। ইয়াৰোপৰি তেওঁ জনপ্ৰিয় অসমীয়া ভি.চি.ডি. ছবি *উৰণীয়া মন*, *ফাগুণী*, *জোনাকী মন* আদিতো অভিনয় কৰিছে। 

২০১০ চনত ৰিম্পী দাসে কহিনুৰ থিয়েটাৰৰ জৰিয়তে অসমৰ ভ্ৰাম্যমাণ থিয়েটাৰ জগতত প্ৰৱেশ কৰে। তেওঁৰ হিন্দী টেলিভিছনৰ প্ৰথম ধাৰবাহিক হৈছে বিগ মেজিকৰ জনপ্ৰিয় ধাৰবাহিক *আকবৰ বীৰবল*, য'ত তেখেতে আনাৰকলিৰ চৰিত্ৰটি ৰূপায়ণ কৰিছিল আৰু তেওঁৰ সহ শিল্পী সকল আছিল- কিকু শাৰ্দা, বিশাল কটিয়ান আৰু ডিলনাজ ইৰাণী। ইয়াৰোপৰি তেওঁ সেই চেনেলৰে *হাজিৰ জাৱাব বীৰবল* ধাৰবাহিকখনত নুৰ জাহানৰ মুখ্য চৰিত্ৰ ৰূপায়ণ কৰে সহ শিল্পী সৌৰভ ৰাজ জৈন, গৌৰব খান্না, আশিস শৰ্মা আৰু মাদিৰাক্ষী মুণ্ডলেৰ সৈতে। 

তেওঁ ষ্টাৰ প্লাছৰ জনপ্ৰিয় ধাৰবাহিক *চিয়া কে ৰাম*ত পাৰ্বতীৰ এক গুৰুত্বপূৰ্ণ চৰিত্ৰ ৰূপায়ণ কৰি যথেষ্ট জনপ্ৰিয়তা লাভ কৰে। বৰ্তমান তেওঁ কালাৰ্ছ ৰ ধাৰবাহিক, *[[মহাকালি– অন্থ হি আৰম্ভ হে]]*ত দেৱী গংগাৰ চৰিত্ৰটি ৰূপায়ণ কৰি আছে।

## চলচ্চিত্ৰপঞ্জী

## দূৰদৰ্শন

## ব্যক্তিগত জীৱন

## তথ্য সংগ্ৰহ

শ্ৰেণী:অসমীয়া চলচ্চিত্ৰৰ অভিনেত্ৰী
জগদীশ মুখী

**জগদীশ মুখী** () এজন ভাৰতীয় ৰাজনীতিবিদ আৰু অসমৰ ২৮তম ৰাজ্যপাল। তেওঁ ভাৰতীয় জনতা পাৰ্টি আৰু ৰাষ্ট্ৰীয় স্বয়ংসেৱক সংঘৰ সদস্য। অসমৰ ৰাজ্যপাল নিযুক্ত হোৱাৰ আগতে তেওঁ আন্দামান আৰু নিকোবৰ দ্বীপপুঞ্জৰ উপ-ৰাজ্যপাল হিচাপে কৰ্মৰত আছিল। ইয়াৰ আগতে তেওঁ দিল্লী চৰকাৰৰ বিত্ত, পৰিকল্পনা, অৱকাৰী আৰু কৰ আৰু উচ্চ শিক্ষা মন্ত্ৰী হিচাপে সেৱা আগবঢ়াইছিল।

## প্ৰাৰম্ভিক জীৱন
১৯৪২ চনৰ ১ ডিচেম্বৰ তাৰিখে দ্বাজল,ডেৰা গাজি খানত এক পঞ্জাবী পৰিয়ালত জগদীশ মুখীৰ জন্ম হৈছিল। চাৰি বছৰ বয়সত ১৯৪৭ ৰ দেশ বিভাজনৰ বাবে তেওঁৰ পৰিয়াল ভাৰতলৈ গুচি আহি সহনাত নিগাজীকৈ থাকিবলৈ লয়।

তেওঁ ১৯৫৬ চনত ৰাজস্থানৰ অলৱাৰ জিলাৰ ৰাজ ঋষি কলেজৰ পৰা বাণিজ্য শাখাত স্নাতক ডিগ্ৰী লাভ কৰে। তাৰপিছত ১৯৬৭ চনত দিল্লী বিশ্ববিদ্যালয়ৰ পৰা তেওঁ বাণিজ্যৰ স্নাতকোত্তৰ ডিগ্ৰী লাভ কৰে।তেওঁৰ ৰাজনৈতিক জীৱন আৰম্ভ হোৱাৰ আগলৈ তেওঁ দিল্লী বিশ্ববিদ্যালয়ৰ অন্তৰ্গত ছহিদ ভগৎ সিং কলেজত অধ্যাপক ৰূপে কাৰ্যনিৰ্বাহ কৰিছিল। ১৯৯৫ চনৰ অক্টোবৰ মাহৰ তেওঁ কুৰুক্ষেত্ৰ বিশ্ববিদ্যালয়ৰ পৰা বিত্ত বিভাগত পিএইছডি ডিগ্ৰী লাভ কৰে।

১৯৭০ চনত তেওঁ প্ৰেম গ্ৰভাৰৰ লগত বিবাহপাশত আবদ্ধ হয়। তেওঁ এগৰাকী সমাজ সেৱিকা আৰু মহিলা জাগৃতি সংঘৰ সদস্যা। তেওঁৰ এজন পুত্ৰ আৰু এগৰাকী কন্যা আছে।

## তথ্যসূত্ৰ

## বাহ্যিক সংযোগ
* টুইটাৰত জগদীশ মুখী
* প্ৰফেচৰ জগদীশ মুখী
* জগদীশ মুখীৰ জীৱনী
* বঁটাসমূহ

শ্ৰেণী:ভাৰতৰ ব্যক্তি
শ্ৰেণী:অসমৰ ৰাজ্যপাল
লিগ'

**লেজাৰ ইন্টাৰফেৰ'মিটাৰ গ্ৰেভিটেশ্ব'নেল-ৱেইভ্ অবজাৰভেট'ৰি** বা **লিগ**' (ইংৰাজী: Laser Interferometer Gravitational-wave Observatory বা, চমুকৈ LIGO) হ'ল দুটা নিউট্ৰন তৰা বা কৃষ্ণগহ্বৰৰ মাজত হোৱা সংঘৰ্ষৰ ফলত নিৰ্গত হোৱা মহাকৰ্ষণিক তৰংগ চিনাক্ত কৰিবলৈ নিৰ্মাণ কৰা এটা মানমন্দিৰ। ই পদাৰ্থ বিজ্ঞানৰ এটা বৃহৎ পৰিসৰৰ পৰীক্ষা। লেজাৰ ইন্টাৰফেৰ'মেট্ৰীৰ সহায়ত মহাকৰ্ষণিক তৰংগ চিনাক্ত কৰাৰ উদ্দেশ্যে আমেৰিকা যুক্তৰাষ্ট্ৰত দুটাকৈ বৃহৎ নিৰীক্ষণক্ষেত্ৰ নিৰ্মাণ কৰা হৈছে। তাৰে এটা লিভিংষ্টন আৰু আনটো হানফ'ৰ্ডত অৱস্থিত। উল্লেখযোগ্য যে মহাকৰ্ষণিক তৰংগৰ ধাৰণা ১৯১৬ চনতেই এলবাৰ্ট আইনষ্টানে ভৱিষ্যতবাণী কৰিছিল।

শ্ৰেণী:পদাৰ্থ বিজ্ঞান
মাইকেল ডব্লিউ. ইয়ং

**মাইকেল ৱাৰেন ইয়ং** (; জন্ম: ২৮ মাৰ্চ ১৯৪৯) এজন আমেৰিকান ক্ৰন'বায়লজীষ্ট আৰু বংশগতি বিজ্ঞানী। তেওঁ প্ৰায় তিনি দশক জুৰি জেনেটিকেলি নিয়ন্ত্ৰিত নিদ্ৰাৰ পেটাৰ্ণ আৰু *Drosophila melanogaster* (ফ্ৰুট ফ্লাই) ৰ অনিদ্ৰাৰ ওপৰত গৱেষণা কৰিছিল। ৰকফেলাৰ বিশ্ববিদ্যালয়ত থকা কালছোৱাত তেওঁৰ গৱেষণাগাৰে ক্ৰন'বায়লজীৰ ক্ষেত্ৰ খনলৈ অপৰিসীম অৱদান আগবঢ়াইছিল। অভ্যন্তৰীণ ক্ৰিয়া কলাপ নিয়ন্ত্ৰিত কৰা অভ্যন্তৰীণ ঘড়ীৰ বাবে দায়ী ছন্দঃপূৰ্ণ চক্ৰ (circadian rhythm)-ৰ বিভিন্ন জিনৰ আৱিষ্কাৰ তেওঁৰ অন্যতম বৃহৎ সাফল্য। Drosophila ৰ সাধাৰণ নিদ্ৰা চক্ৰৰ বাবে গুৰুত্বপূৰ্ণ প্ৰিয়ড জিন (Period Gene) তেওঁ চিনাক্ত কৰিছিল। ছন্দঃপূৰ্ণ চক্ৰৰ বাবে অতি প্ৰয়োজনীয় প্ৰটিন সমূৰ সংশ্লেষণৰ বাবে দায়ী টাইমলেছ আৰু দবলটাইম জিনো ইয়ংৰ গৱেষণাগাৰতে আৱিষ্কৃত হৈছিল। তেওঁক জেফ্ৰি চি. হল আৰু মাইকেল ৰছবাশ্বৰ সৈতে "ছন্দঃপূৰ্ণ চক্ৰ নিয়ন্ত্ৰণ কৰা আণৱিক সংৰচনা আৱিষ্কাৰৰ বাবে" যুটীয়ভাৱে ২০১৭ চনৰ চিকিৎসা বিজ্ঞানৰ ন'বেল বঁটা প্ৰদান কৰা হয়।

## প্ৰাৰম্ভিক জীৱন
১৯৪৯ চনৰ ২৮ মাৰ্চ তাৰিখে মিয়ামী, ফ্লৰিডাত মাইকেল ইয়ংৰ জন্ম হৈছিল। তেওঁৰ পিতৃয়ে অলিন মেথিচন কেমিকেল কৰ্পৰেচনত কাম কৰিছিল। তেওঁৰ মাতৃ আইনৰ ফাৰ্ম এখনত চেক্ৰেটাৰী হিচাপে কাম কৰিছিল। বিজ্ঞানৰ লগত কোনো সম্পৰ্ক নথকা সত্ত্বেও মাইকেলৰ মাক দেউতাকে তেওঁক বিজ্ঞানসুলভ পৰিবেশ দিবলৈ যত্ন কৰিছিল। বিজ্ঞানৰ প্ৰতি ৰাপ থকা গম পাই তেওঁৰ পিতৃয়ে তেওঁলৈ অণুবীক্ষণ আৰু দুৰবিন আনি দিছিল। তেওঁৰ ঘৰৰ কাষতে এখনি ব্যক্তিগত চিৰিয়াখানা আছিল। তাৰ সংস্পৰ্শৰ বাবেই তেওঁৰ বিজ্ঞান সুলভ মন জীৱ বিজ্ঞানৰ প্ৰতি ঢাল খালে।

## শিক্ষা
১৯৭১ চনত ইয়ঙে টেক্সাচ বিশ্ববিদ্যালয়, অষ্টিনৰ পৰা জীৱ বিজ্ঞানৰ স্নাতক ডিগ্ৰী লাভ কৰে। তাৰ পিছত তেওঁ ব্ৰুক জুডৰ লগত Drosophilaৰ জিনমৰ ওপৰত গৱেষণা কৰি ১৯৭৫ চনত পিএইছডি ডিগ্ৰী লাভ কৰে। এই সময়তে তেওঁ Drosophilaৰ ওপৰত গৱেষণা কৰিবলৈ মন মেলে। স্নাতকৰ কালছোৱাত তেওঁ ৰনণ কোনোপকা আৰু চেইমূৰ বেঞ্জাৰৰ দ্ৰ'চ'ফিলা চাৰ্কাডিয়ান মিউটেণ্টৰ ওপৰত কৰা গৱেষণাৰ কথা গম পাইছিল, আৰু পিছলৈ ইয়াৰে ওপৰত গৱেষণা কৰি তেওঁ প্ৰিয়ড জিনৰ ক্লনিংত কাম কৰিছিল।

তাৰ পিছত তেওঁ ষ্টেণ্ডফৰ্ড বিশ্ববিদ্যালয়ৰ স্কুল অফ মেডিচিনত আণৱিক বংশগতিৰ ওপৰত পোষ্ট ডক্টৰেল ট্ৰেইনিং কৰিছিল। তাৰ পিছত তেওঁ ডেভিড হগনেছ গৱেষণাগাৰত ৰিকবিএণ্ট ডিএনএৰ বিভিন্ন প্ৰক্ৰিয়াৰ লগত চিনাকি হয়। দুবছৰ পিছত তেওঁ ৰকফেলাৰ বিশ্ববিদ্যালয়ত সহকাৰী অধ্যাপক ৰূপে যোগ দিয়ে। ১৯৮৪ চনত তেওঁ সহযোগী অধ্যাপক আৰু পিছলৈ ১৯৮৮ চনত তেওঁ অধ্যাপকৰ পদ পায়।২০০৪ চনত ইয়ংক শৈক্ষিক পৰিক্ৰমাৰ উপ সভাপতি নিযুক্ত হয় আৰু ৰিচাৰ্ড আৰু জেনী ফিচাৰ আসনত অধিষ্ঠিত হয়।

## বঁটা আৰু সন্মান
*১৯৭৮: আন্দ্ৰে আৰু বেলা মেয়াৰ ফাউণ্ডেচন ফেলশ্বিপ
*২০০৬: চছাইটি ফৰ ৰিচাৰ্ছ ন বায়লজিকেল ৰিদমৰ পিটতেনড্ৰাই/এছচফ বঁটা
*২০০৭: আমেৰিকান একাডেমী অফ মাইক্ৰবায়লজিৰ সদস্য
*২০০৭: নেচনেল একাডেমী অফ চাইন্সৰ সদস্য
*২০০৯: স্নায়ুবিজ্ঞানৰ গ্ৰোবেৰ বঁটা (জেফ্ৰি চি. হল আৰু মাইকেল ৰছবাশ্বৰ সৈতে)
*২০১১: লুইজা গ্ৰছ হৰৱিটজ বঁটা (জেফ্ৰি চি. হল আৰু মাইকেল ৰছবাশ্বৰ সৈতে)
*২০১২: মেছৰী বঁটা (জেফ্ৰি চি. হল আৰু মাইকেল ৰছবাশ্বৰ সৈতে)
*২০১২: কানাডা গ্ৰীণ্ডাৰ ফাউণ্ডেচন আন্তৰাষ্ট্ৰীয় বঁটা (জেফ্ৰি চি. হল আৰু মাইকেল ৰছবাশ্বৰ সৈতে)
*২০১৩: জীৱ বিজ্ঞান আৰু মেডিচিনৰ বাবে শ্ব বঁটা (জেফ্ৰি চি. হল আৰু মাইকেল ৰছবাশ্বৰ সৈতে)
*২০১৩: বায়মেডিকেল চাইন্সৰ ৱিলি বঁটা (জেফ্ৰি চি. হল আৰু মাইকেল ৰছবাশ্বৰ সৈতে)
*২০১৭: চিকিৎসা বিজ্ঞানৰ ন'বেল বঁটা (জেফ্ৰি চি. হল আৰু মাইকেল ৰছবাশ্বৰ সৈতে)

## তথ্য উৎস

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:বিজ্ঞানী
শ্ৰেণী:চিকিৎসা বিজ্ঞানৰ ন'বেল বঁটা বিজয়ী‎
যুক্তৰাজ্য

**যুক্তৰাজ্য** ( *ইউনাইটেড্‌ কিংডম্‌*) ইউৰোপীয় মূল ভূখণ্ডৰ উত্তৰ-পশ্চিম উপকূলৰ কাষতে অৱস্থিত এখন স্বাধীন দ্বীপৰাষ্ট্ৰ। ৰাষ্ট্ৰখনৰ চৰকাৰী নাম হ'ল **গ্ৰেইট ব্ৰিটেন আৰু উত্তৰ আয়াৰলেণ্ডৰ যুক্তৰাজ্য** ()। ৰাষ্ট্ৰখন চাৰিখন সাংবিধানিক ৰাষ্ট্ৰ: ইংলেণ্ড, স্কটলেণ্ড, ৱেল্ছ আৰু উত্তৰ আয়াৰলেণ্ডৰ সমন্বয়ত গঠিত। 

যুক্তৰাজ্য বহুতো দ্বীপ লৈ গঠিত। দ্বীপসমূহক একেলগে ব্ৰিটিছ দ্বীপপুঞ্জ নামেৰে অভিহিত কৰা হয়। ইয়াৰে সৰ্ববৃহৎ দ্বীপটৌৰ নাম বৃহৎ ব্ৰিটেন বা গ্ৰেইট ব্ৰিটেন। গ্ৰেট ব্ৰিটেনৰ সকলোতকৈ বৃহৎ আৰু জনবহুল অংশটিৰ নাম ইংলেণ্ড, যি দ্বীপটোৰ দক্ষিণ আৰু পূব অংশ গঠন কৰিছে। পশ্চিমে আছে ৱেল্ছ আৰু উত্তৰ অংশত আছে স্কটলেণ্ড। আনহাতে আয়াৰলেণ্ড দ্বীপৰ উত্তৰ-পূব প্ৰান্তত উত্তৰ আয়াৰলেণ্ড অৱস্থিত। আয়াৰলেণ্ড দ্বীপ ব্ৰিটিছ দ্বীপপুঞ্জৰ দ্বিতীয় বৃহত্তম দ্বীপ। এই দ্বীপৰ অধিকাংশ তথা দক্ষিণ ভাগ জুৰি অৱস্থিত প্ৰজাতন্ত্ৰী আয়াৰলেণ্ড। যুক্তৰাজ্যৰ বাকী অংশক আটলাণ্টিক মহাসাগৰ, উত্তৰ সাগৰ, ইংলিছ চেনেল আৰু আইৰিছ সাগৰে আৱৰি ৰাখিছে। ইয়াৰোপৰি ব্ৰিটিছ সাম্ৰাজ্যকালৰ সময়ত হস্তগত ১৪টি বহিঃস্থ অঞ্চল এতিয়াও যুক্তৰাজ্যৰ অধীনত আছে। গ্ৰেইট ব্ৰিটেন দ্বীপ চেনেল টানেলৰ মাধ্যমেৰে ফ্ৰান্সৰ সৈতেও সংযুক্ত। 

যুক্তৰাজ্য এখন সাংবিধানিক গণতন্ত্ৰ। ৰাণী দ্বিতীয় এলিজাবেথ ৰাষ্ট্ৰপ্ৰধান। ইয়াত এখন সংসদীয় গণতন্ত্ৰ ব্যৱস্থা বিদ্যমান হৈ আছে। লণ্ডন যুক্তৰাজ্যৰ ৰাজধানী আৰু বৃহত্তম চহৰ; ই ইংলেণ্ডৰ দক্ষিণ-পূব প্ৰান্তত অৱস্থিত।

## ভূগোল
ভৌগোলিক আকাৰৰ দিশৰ পৰা যুক্তৰাজ্য এখন ক্ষুদ্ৰ ৰাষ্ট্ৰ। উষ্ণ উপসাগৰীয় স্ৰোতৰ প্ৰভাৱৰ ফলত ইয়াৰ জলবায়ু মৃদু আৰু আৰ্দ্ৰ। উত্তৰ অংশত যথেষ্ট শীতৰ প্ৰভাৱ পৰে। বছৰৰ অধিকাংশ সময়তে ইয়াৰ আকাশ মেঘাচ্ছন্ন হৈ থাকে বাবে বৃষ্টিপাতৰ পৰিমাণ অধিক। ইয়াৰ দক্ষিণ আৰু পূবে আছে বিস্তীৰ্ণ সমভূমি; পশ্চিম আৰু উত্তৰে আছে সুউচ্চ পাহাৰ আৰু পৰ্বত। 

আকাৰত সৰু হ'লেও ব্ৰিটেইনৰ জনবসতি ঘন। ইয়াত প্ৰতি বৰ্গকিলোমিটাৰত প্ৰায় ২৫০ লোকে বাস কৰে। ব্ৰিটেইন অৰ্থনৈতিকভাবে অত্যন্ত সমৃদ্ধ, শিল্প আৰু বিজ্ঞানত উন্নত, প্ৰযুক্তিত আধুনিক এখন শান্তিপূৰ্ণ ৰাষ্ট্ৰ। ব্ৰিটেইন ইউৰোপৰ ধনী দেশসমূহৰ এখন আৰু ইয়াৰ জনসাধাৰণৰ জীৱনযাত্ৰাৰ মান বিশ্বৰ অন্যান্য দেশৰ তুলনাত উন্নত। 

## তথ্যসংগ্ৰহ

## বহিঃসংযোগ
; চৰকাৰী
* Official website of the British Monarchy
* Official website of the United Kingdom Government
* ৰাষ্ট্ৰ প্ৰধান আৰু মন্ত্ৰীপৰিষদ সদস্যবৃন্দ 
* Official Yearbook of the United Kingdom statistics

; সাধাৰণ তথ্য
* 
* Economic and Social Data Ranking 
* United Kingdom  from *UCB Libraries GovPubs*
* 
* 
* [[বিবিচি]]

; পৰ্যটন
* Official tourist guide to Britain
* Officialuide uk
* Officialuide uk artical 

শ্ৰেণী:ইউৰোপৰ দেশ
শ্ৰেণী:যুক্তৰাজ্য
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
ৰিচাৰ্ড থেলাৰ

**ৰিচাৰ্ড এইছ. থেলাৰ** (;জন্ম: ১২ ছেপ্টেম্বৰ, ১৯৪৫) এজন আমেৰিকান অৰ্থনীতিবিদ আৰু  চিকাগ' বিশ্ববিদ্যালয়ৰ বুথ স্কুল অফ বিজনেছৰ ব্যৱহাৰবাদী অৰ্থনীতিৰ ৰাল্ফ আৰু ডৰথী বিশিষ্ট সেৱা আসনৰ অধ্যাপক।

অৰ্থনীতিৰ এক নতুন ধাৰা ব্যৱহাৰবাদী অৰ্থনীতিৰ শাখা ব্যৱহাৰবাদী বিত্তৰ সূত্ৰকাৰ হিচাপে তেওঁ পৰিচিত। তেওঁ ডেনিয়েল কাহনেমেনৰ লগত লগ লাগি ব্যৱহাৰবাদী অৰ্থনীতিৰ ন ন দিশ উন্মোচন কৰে। ২০১৭ চনত ব্যৱহাৰবাদী অৰ্থনীতিলৈ আগবঢ়োৱা অৱদানৰ অৱদানৰ বাবে তেওঁক অৰ্থনীতিৰ নোবেল স্মৃতি বঁটা প্ৰদান কৰা হয়।
## ব্যক্তিগত জীৱন
১৯৪৫ চনৰ ১২ ছেপ্টেম্বৰ তাৰিখে ৰিচাৰ্ড এইছ. থেলাৰৰ আমেৰিকাৰ নিউ জাৰ্চিৰ ইষ্ট অৰেঞ্জত জন্ম হৈছিল। তেওঁৰ পিতৃ এলেন এম. থেলাৰ এজন বীমা গাণনিক বিষয়া আৰু মাতৃ ৰোজলীন এগকাৰী শিক্ষয়িত্ৰী আছিল। তেওঁলোক ইহুদী সম্প্ৰদায়ৰ লোক আছিল। তেওঁৰ পত্নী ফ্ৰাঞ্চ লেকলাৰ্ক এগৰাকী মাৰ্কেটিংৰ অধ্যাপক আছিল। তেওঁৰ তিনি সন্তানৰ পিতৃ।

## প্ৰকাশিত গ্ৰন্থৰাজি
* Thaler, Richard H. 1992. *The Winner's Curse: Paradoxes and Anomalies of Economic Life.* Princeton: Princeton University Press.
* Thaler, Richard H. 1993. *Advances in Behavioral Finance.* New York: Russell Sage Foundation.
* Thaler, Richard H. 1994. *Quasi Rational Economics.* New York: Russell Sage Foundation.
* Thaler, Richard H. 2005. *Advances in Behavioral Finance, Volume II (Roundtable Series in Behavioral Economics)*. Princeton: Princeton University Press.
* Thaler, Richard H., and Cass Sunstein. 2009 (updated edition). *[[Nudge (book)|Nudge: Improving Decisions About Health, Wealth, and Happiness]].* New York: Penguin.
* Thaler, Richard H. 2015. *[[Misbehaving (book)|Misbehaving: The Making of Behavioral Economics]].* New York: W. W. Norton & Company.

## তথ্য উৎস

## বাহ্যিক সংযোগ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:অৰ্থনীতিবিদ
শ্ৰেণী:অৰ্থনীতিৰ ন'বেল বঁটা বিজয়ী
এই মাটিতে (চলচ্চিত্ৰ)

**এই মাটিতে** () ডাইনী হত্যাৰ আধাৰত নিৰ্মিত, ২০১৭ চনৰ ৬ অক্টোবৰ তাৰিখে মুক্তিপ্ৰাপ্ত এখন অসমীয়া চলচ্চিত্ৰ। ছবিখন পৰিচালনা, কাহিনী, সংলাপ, গীত ৰচনা ড° সীতানাথ লহকৰৰ। তেখেতৰে এখন মঞ্চনাট ‘তমসা’ৰ আধাৰত ছবিখনৰ চিত্ৰনাট্য ৰচনা কৰা হৈছে।

## বক্স অ’ফিচ
“এই মাটিতে” ছবিখনে দৰ্শকৰ বিশেষ সঁহাৰি লাভ কৰিবলৈ সক্ষম নহ’ল।

## তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:২০১৭ বৰ্ষৰ অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:পোখালি (অসমীয়া চলচ্চিত্ৰ)
ছূৰা

শ্ৰেণী:ইছলাম ধৰ্ম
শ্ৰেণী:কোৰআন
[thumb|upright|250px|''[ছূৰা আল ফাতিহা*, কোৰআনৰ প্ৰথম ছূৰা। ]]

*'ছূৰা** () হৈছে **ইছলামী পৰিভাষাত মুছলিম সকলৰ ধৰ্মগ্ৰন্থ কোৰআনৰ একোটা অধ্যায়ৰ নাম। ** কিন্তু এইটো সাধাৰণ কিতাপৰ অধ্যায়ৰ নিচিনা নহয় বৰঞ্চ বিশেষভাৱে কেৱল কোৰআনৰ বৈশিষ্টৰ বাবেই ইয়াৰ উৎপত্তি। সেয়েহেই এইটো প্ৰকৃত অৰ্থত এটা কোৰআনিক পৰিভাষা; যাক কেৱল কোৰআনৰ দৃষ্টিকোণৰ পৰাই ব্যাখ্যা কৰিব পৰা যায়। **কোৰআনৰ প্ৰথম ছূৰা হ'ল- 'আল ফাতিহা' আৰু শেষ ছূৰাৰ নাম হ'ল- 'আন-নাছ'। দীৰ্ঘতম ছূৰা হ'ল- 'আল-বাক্বাৰা'। 'ছূৰা আত-তৌবাহ'ৰ বাহিৰে সকলো ছূৰাৰ আৰম্ভণিতে আছে বিছমিল্লাহিৰ ৰাহমানিৰ ৰাহীম। ** এটা ছূৰা বা ইয়াত অংশবিশেষ অৱতীৰ্ণ হোৱাৰ প্ৰেক্ষাপট বা ইতিহাসক কোৱা হয়- [[শ্বানে নুযূল]]। 

==কোৰআনৰ ছূৰা সমূহৰ তালিকা==
**কোৰআনত সৰ্বমোট ১১৪টা ছূৰা আছে। ''' কোৰআনৰ ছূৰাৰ অৱস্থানক্ৰম ইছলামৰ তৃতীয় খলিফা ওচমান (ৰাঃ)ৰ নেতৃত্বত নিম্নৰূপ নিৰ্ধাৰণ কৰা হয়। ছূৰা সমূহৰ নামৰ কাষত বন্ধনীৰ মাজত অসমীয়া অৰ্থ দিয়া হৈছে। 

## বহিঃসংযোগ
* প্ৰত্যেক ছূৰাৰ বিভিন্ন ভাষাত পুঙ্খানুপুঙ্খ ব্যাখ্যা
বিছমিল্লাহিৰ ৰাহমানিৰ ৰাহীম

thumb|200px|বিছমিল্লাহিৰ ৰাহমানিৰ ৰাহীম|alt=Written version of the Basmala
**বিছমিল্লাহিৰ ৰাহমানিৰ ৰাহীম** এটা আৰবী বাক্যবন্ধ; যাৰ অৰ্থ- **পৰম কৰুণাময় অসীম দয়ালু আল্লাহৰ নামত আৰম্ভ কৰিছো**। সংক্ষেপত কোৱা হয়- **বিছমিল্লাহ**। পৱিত্ৰ কোৰআনৰ ১১৪টা ছূৰাৰ মাজত ছূৰা আত-তৌবাহৰ বাহিৰে অন্য বাকী ১১৩টা ছূৰা "বিছমিল্লাহিৰ ৰাহমানিৰ ৰাহীম" দি আৰম্ভ কৰা হৈছে। ইয়াৰ উপৰিও হাদিছৰ পৰা জনা যায়, মহানবী মুহাম্মাদ চাল্লাহু আলাইহি ওয়াছাল্লাময়ে প্ৰতিটো কামৰ আৰম্ভণি কৰাৰ আগতে "বিছমিল্লাহিৰ ৰাহমানিৰ ৰাহীম" কোৱাৰ পাছত আৰম্ভ কৰিছিল। বহুত কামত "বিছমিল্লাহিৰ ৰাহমানিৰ ৰাহীম" কোৱা বা লিখাৰ নিৰ্দেশনা আছে। বিধানগত বিচাৰত ই মাছনূন বা মুস্তাহাব হ'লেও ইয়াৰ তাৎপৰ্য অত্যন্ত গভীৰ।

## তাৎপৰ্য
right|thumb|150px|বিছমিল্লাহিৰ ৰাহমানিৰ ৰাহীম বাক্যটি নাচপতিৰ আকৃতিৰ শৈল্পিক গঠন|alt=White-on-black rendering of the Basmala in the shape of a pear
তাফছিৰ-ই-ইবনে আবি হাতিমত আছে, ‘উছমান বিন আফফানে ৰাঃ ৰাছুলুল্লাহ/ৰাছুল+আল্লাহ (ছাঃ)ক ‘বিছমিল্লাহ’ সম্পৰ্কে জিজ্ঞাসা কৰিলে। তেতিয়া তেখেতে উত্তৰত ক'লে, ইয়াত আল্লাহ তায়ালাৰ নাম আছে। আল্লাহৰ ডাঙৰ নাম আৰু এই বিছমিল্লাহৰ মাজত ইমানদূৰ নৈকট্য আছে যেনেকৈ আছে চুলিৰ কলা অংশ আৰু বগা অংশৰ মাজত। ইবনে মৰদুওয়াইৰ তাফছিৰত আছে, ‘ৰাছুলুল্লাহ/ৰাছুল+আল্লাহ (ছাঃ)য়ে কৈছে, আমাৰ ওপৰত এনেকুৱা এটি আয়াত অৱতীৰ্ণ হৈছে যাৰ নিচিনা আয়াত ছুলাইমান অবিহনে অন্য কোনো নবীৰ ওপৰত অৱতীৰ্ণ হোৱা নাই। আয়াতটি হ'ল, ‘বিছমিল্লাহিৰ ৰাহমানিৰ ৰাহীম’। জাবিৰ ৰাঃয়ে বৰ্ণনা কৰিছে, যেতিয়া এই আয়াতটো অৱতীৰ্ণ হয় তেতিয়া পূৰ্ব দিশত বৃষ্টি বন্ধ হৈ যায়, বায়ুমণ্ডল স্তব্ধ হৈ যায়, তৰঙ্গ বিুব্ধ সমুদ্ৰ প্ৰশান্ত হৈ ওঠে, জন্তুসমূহৰ কাণ লগাই চয়তানক বিতাড়ন কৰে আৰু বিশ্বপ্ৰভুয়ে স্বীয় সম্মান আৰু মৰ্যাদাৰ কচম কৰি কয়, ‘যি বস্তুৰ ওপৰত মোৰ এই নাম লোৱা হ'ব তাত অৱশ্যেই বৰকত হ'ব।

## কেলিগ্ৰাফীত বিছমিল্লাহ
ইছলামিক কেলিগ্ৰাফীত বিছমিল্লাহিৰ ৰাহমানিৰ ৰাহীম প্ৰচুৰ লিখা হয়।

File:Basmalah-1wm.png|তুলুথ স্ক্ৰিপ্টত আৰবী লিপিবিদ্যা|alt=Black-on-white Arabic calligraphy
File:The Bismillah India.jpg|মোঘল সাম্ৰাজ্যৰ লিপিবিদ্যাত বিছমিল্লাহিৰ ৰাহমানিৰ ৰাহীম
File:Basmalah.gif|লিপিবিদ্যাত দেখা গৈছে বিছমিল্লাহিৰ ৰাহমানিৰ ৰাহীম আল্লাহ দয়ালু
File:Basmala kufi.svg| কুফিক স্ক্ৰিপ্টৰ মাজত বিছমিল্লাহিৰ ৰাহণানিৰ ৰাহীম অঁকা, কাইৰো ইছলামী জাদুঘৰৰ পৰা ৯ম শতাব্দী
File:Bismillah gold.svg| বিছমিল্লাহিৰ ৰাহমানিৰ ৰাহীম


## তথ্যসূত্ৰ

শ্ৰেণী:ইছলাম ধৰ্ম
শ্ৰেণী:কোৰআন
অসমীয়া ভাষাৰ ৰোমানীকৰণ

**অসমীয়া ভাষাৰ ৰোমানীকৰণ** হৈছে অসমীয়া ভাষাক ৰোমান লিপিত উপস্থাপন কৰা। অসমীয়া ভাষাৰ বাবে বহুতো ধৰণৰ ৰোমানীকৰণ ব্যৱহাৰ কৰা হয়।

## ৰোমানীকৰণ কেইবিধৰ তুলনা
একেবাৰে সোঁফালে থকা থামটোত আ.ধ.ব. (IPA)ৰ পাঠান্তৰণ আছে, যিয়ে গ্লাইফটোৰ আটাইতকৈ উমৈহতীয়া অসমীয়া উচ্চাৰণ দেখাইছে। আৰু বাকী থামকেইটাত ৰোমানীকৰণকেইবিধ দেখুওৱা হৈছে।

## উদাহৰণ
তলত থকা তালিকাখনত ওপৰত উল্লেখ কৰা ৰোমানীকৰণকেইবিধৰ উদাহৰণ দিয়া হৈছে।

## লগতে চাওক
* অসমীয়া বৰ্ণমালা
শ্ৰেণী:অসমৰ ভাষা আৰু লিপি
শ্ৰেণী:অসমীয়া ভাষা
অষ্ট্ৰেলিয়া

**অষ্ট্ৰেলিয়া** (; স্থানীয় উচ্চাৰণ আ-ধ্ব-ব-তে /ə.ˈstɹæɪ.ljə/, /ə.ˈstɹæɪ.liː.ə/ বা /ə.ˈstɹæɪ.jə/) এখন দ্বীপ-মহাদেশ। ই এচিয়াৰ দক্ষিণ-পূবত ওচেনিয়া অঞ্চলত অৱস্থিত। অষ্ট্ৰেলিয়াৰ মূল ভূ খণ্ড আৰু দক্ষিণৰ তাছমেনিয়া দ্বীপ লৈ এই কমনৱেল্‌থ অফ অষ্ট্ৰেলিয়া গঠিত হৈছে। দেশখনৰ উত্তৰে টিমুৰ সাগৰ, আৰাফুৰা সাগৰ, আৰু টৰেচ প্ৰণালী; পূবে প্ৰবাল সাগৰ আৰু তাছমান সাগৰ; দক্ষিণে ব্যাস প্ৰণালী আৰু পশ্চিমে ভাৰত মহাসাগৰ। অষ্ট্ৰেলিয়াৰ চুবুৰীয়া দেশসমূহৰ ভিতৰত উত্তৰে পাপুৱা নিউগিনি, ইণ্ডোনেছিয়া আৰু পূৱ টিমুৰ; ছলমন দ্বীপপুঞ্জ আৰু ভানুৱাটু আছে উত্তৰ-পূবত আৰু দক্ষিণ-পূবত নিউজিলেণ্ড অৱস্থিত। দেশখন পূব-পশ্চিমে প্ৰায় ৪০০০ কিমি আৰু উত্তৰ-দক্ষিণে প্ৰায় ৩৭০০ কিমি দৈৰ্ঘ্যৰ। অষ্ট্ৰেলিয়া বিশ্বৰ ক্ষুদ্ৰতম মহাদেশ আৰু ৬ষ্ঠ বৃহত্তম দেশ। অষ্ট্ৰেলিয়াৰ ৰাজধানী কানবেৰা; আনহাতে ছিডনী হৈছে বৃহত্তম চহৰ। এই দুই চহৰ দক্ষিণ-পূব অষ্ট্ৰেলিয়াত অৱস্থিত। 

## ইতিহাস
অষ্ট্ৰেলিয়াত প্ৰথম বসতি স্থাপন কৰিছিল আদিবাসী জাতিসমূহে। ১৭শ শতিকাৰ আগলৈকে বিশ্বৰ অন্য অঞ্চল সমূহৰ সৈতে দ্বীপটোৰ কোনো পৰিচয় নাছিল। ১৭৮৮ চনত দক্ষিণ-পূব অষ্ট্ৰেলিয়াৰ পোৰ্ট জেকচনত প্ৰথম স্থায়ী উপনিৱেশ প্ৰতিষ্ঠা কৰা হয়; ই আছিল ব্ৰিটিছ কয়দীসকলৰ উপনিৱেশ। ই পৰৱৰ্তীকালত প্ৰসাৰিত হয় আৰু ছিডনী চহৰ ৰূপে পৰিণত হয়। ১৯ শতিকা পৰ্য্যন্ত অষ্ট্ৰেলিয়া এক ব্ৰিটিছ উপনিৱেশ আছিল। ১৯০১ চনত স্বাধীন অষ্ট্ৰেলিয়া গঠিত হয়। 

## ভূগোল
অষ্ট্ৰেলিয়াৰ মুঠ মাটিকালি প্ৰায় ৭৬,১৭,৯৩০ বৰ্গ কি:মি: আৰু ই ইণ্ডো-অষ্ট্ৰেলিয় প্লেটত অৱস্থিত। আৰাফুৰা আৰু টিমুৰ সাগৰে অষ্ট্ৰেলিয়াক এছিয়াৰ পৰা পৃথক কৰিছে। দেশ খনৰ উত্তৰ-পূব সীমান্তত অৱস্থিত বৃহৎ প্ৰবাল প্ৰাচীৰ বিশ্বৰ বৃহত্তম প্ৰবাল প্ৰাচীৰ। এই প্ৰাচীৰ অষ্ট্ৰেলিয়াৰ উত্তৰ-পূব সীমান্তৰ প্ৰায় ২০১০ কিমি অঞ্চল জুৰি বিস্তৃত। ই দৰাচলতে প্ৰায় ২৫০০ প্ৰাচীৰ আৰু অসংখ্য সৰু সৰু দ্বীপৰ সমষ্টি। কুইন্সলেণ্ডৰ তীৰৰ কাষত অৱস্থিত ফেয়াৰফক্স দ্বীপ গ্ৰেট ব্যাৰিয়াৰ ৰীফৰ অংশ। 

অষ্ট্ৰেলিয়া ৬খন অংগৰাজ্য লৈ গঠিত: নিউ চাউথ ৱেল্চ, কুইন্সলেণ্ড, দক্ষিণ অষ্ট্ৰেলিয়া, তাছমেনিয়া, ভিক্টোৰিয়া আৰু পশ্চিম অষ্ট্ৰেলিয়া। ইয়াৰোপৰি আছে দুখন টেৰিটৰী — অষ্ট্ৰেলিয় ৰাজধানী টেৰিটৰী আৰু উত্তৰ টেৰিটৰী। বহি:ভাগৰ নিৰ্ভৰশীল অঞ্চলৰ মাজত আছে আছমোৰ আৰু কাৰ্টিয়াৰ দ্বীপপুঞ্জ, অষ্ট্ৰেলিয় এণ্টাৰ্কটিকা, ক্ৰিছমাছ দ্বীপ, কোকোছ দ্বীপপুঞ্জ, কোৰাল ছি দ্বীপপুঞ্জ, হাৰ্ড দ্বীপ আৰু মেকড'নাল্ড দ্বীপপুঞ্জ, আৰু নৰফ'ক দ্বীপ। 



## তথ্যসংগ্ৰহ

## বহিঃসংযোগ
* http://www.dfat.gov.au/geo/australia/ 
* http://www.gov.au/ (কেন্দ্ৰীয়, ৰাজ্য আৰু ভূখণ্ড)
* http://www.australia.gov.au/
* http://www.aph.gov.au/whoswho/index.htm 
* http://www.aph.gov.au/library/parl/42/ministry/ministry.htm 
* Australian Bureau of Statistics
*  
* http://www.australia.gov.au/44
* http://www.australia.com/
* 
* অষ্ট্ৰেলিয়া at *UCB Libraries GovPubs*

শ্ৰেণী:ওচেনিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
শ্ৰেণী:অষ্ট্ৰেলিয়া
২০ অক্টোবৰ

## ঘটনাৱলী
* ১৫৬৮ - মোগল সম্ৰাট আকবৰৰ চিতোৰ গড় আক্ৰমণ। 
* ১৭৭৪ - কলিকতাক ভাৰতৰ ৰাজধানী ঘোষণা কৰা হৈছিল। 
* ১৯০৪ - চিলী আৰু বলভিয়াই শান্তি আৰু বন্ধুত্বৰ চুক্তিত সাক্ষৰ কৰিছিল। 
* ১৯৬২ - চীনে ভাৰত আক্ৰমণ কৰিছিল।

## জন্ম
* ১৯৩০ - লীলা শেঠ, ভাৰতীয় ন্যায়াধীশ।
* ১৯৫৭ - কুমাৰ চানু, ভাৰতীয় নেপথ্য গায়ক।
* ১৯৬৪ - কমলা দেৱী হেৰিছ, আমেৰিকাৰ ৰাজনীতিবিদ আৰু অধিবক্তা।
* ১৯৬৭ - মনিকা আলী, বাংলাদেশী বংশোদ্ভূত ব্ৰিটিছ লেখক তথা ঔপন্যাসিক।
* ১৯৭৮ - বীৰেন্দ্ৰ সেহৱাগ, ভাৰতীয় ক্ৰিকেটাৰ।
* ১৯৯৯ - অপৰ্ণা দীক্ষিত, ভাৰতীয় টেলিভিচন অভিনেত্ৰী।

## মৃত্যু
* ১৯৫২ - সোণাৰাম পাঞাং কটকী, মিচিং জনগোষ্ঠীৰ বুৰঞ্জী প্ৰণেতা, সাহিত্যিক, সমাজ কৰ্মী, শিক্ষানুৰাগী ব্যক্তি।
* ১৯৮৪ - পল এদ্ৰিয়েন মৰিছ ডিৰাক ইংৰাজ তাত্ত্বিক পদাৰ্থবিজ্ঞানী।
* ২০১০ - ফাৰুক গিলানী, পাকিস্তানৰ অষ্টম ৰাষ্ট্ৰপতি।
* ২০১১ - মোৱাম্মাৰ গাড্ডাফি, লিবিয়াৰ নেতা।
* ২০১৬ - জুংক' টাবেই, জাপানীজ পৰ্বতাৰোহী।

## দিৱস
* বিশ্ব পৰিসংখ্যা দিৱস।
* নাৰী দিৱস (ভিয়েটনাম)।

## বাহ্যিক সংযোগ
* বিবিচি: এই দিনত
----
ম'ল দিৱস

**ম'ল দিৱস** (ইংৰাজী:Mole Day) ৰসায়নবিদ, বিজ্ঞানী আৰু ছাত্ৰসকলে উদযাপন কৰা এক বিজ্ঞান বিষয়ৰ দিৱস। প্ৰতি বছৰে অক্টোবৰ মাহৰ ২৩ তাৰিখৰ পুৱা ৬ বাজি ২ মিনিটৰ পৰা আবেলি ৬ বাজি ২ মিনিটলৈ এই দিৱস পালন কৰা হয়। দিন লিখাৰ আমেৰিকান শৈলী মতে এই সময়ছোৱাক ৬:০২ ১০/২৩ হিচাপে লিখা হয়। এই দিন আৰু সময় বিখ্যাত এভ'গেদ্ৰ সংখ্যাৰ পৰা লোৱা হৈছে। এই সংখ্যাৰ আনুমানিক মান ৬.০২&nbsp;×&nbsp;১০২৩। এক ম'ল পদাৰ্থত থকা কণা (অণু, পৰমাণু বা আয়ন)ৰ সংখ্যাক এভ'গেদ্ৰ সংখ্যাৰে সূচোৱা হয়। ম'ল হৈছে আন্তৰ্জাতিক একক পদ্ধতিৰ পদাৰ্থৰ পৰিমাণ বুজোৱা মৌলিক একক।

ম'ল দিৱসৰ আৰম্ভণি ১৯৮০ৰ দশকৰ "বিজ্ঞান শিক্ষক" (The Science Teacher) এক প্ৰবন্ধৰ যোগেৰে হৈছিল। এই প্ৰবন্ধৰ পৰা প্ৰেৰণা লাভ কৰি ১৫ মে, ১৯৯১ চনত মাউৰিক অহলেৰ নামৰ  উত্তৰ আমেৰিকাৰ হাইস্কুল এখনৰ ৰসায়ন বিজ্ঞানৰ শিক্ষক এজনে *ৰাষ্ট্ৰীয় ম'ল দিৱস ফাউণ্ডেচন* প্ৰতিষ্ঠা কৰে।

আমেৰিকা যুক্তৰাষ্ট্ৰ, দক্ষিণ আমেৰিকা, অষ্ট্ৰেলিয়া আৰু কানাডাৰ হাইস্কুল সমূহত ম'ল দিৱস সোনকালে জনপ্ৰিয় হৈ পৰিল। তেওঁলোকে ৰসায়ন আৰু ম'ল সম্বন্ধীয় কাৰ্যসূচী গ্ৰহণ কৰি মল দিৱস পালন কৰে। 

আমেৰিকান কেমিকেল ছ'ছাইটিয়ে অক্টোবৰ মাহৰ ২৩ তাৰিখ অন্তৰ্ভুক্ত দেওবাৰৰ পৰা শনিবাৰলৈ পালন কৰা ৰাষ্ট্ৰীয় ৰসায়ন সপ্তাহ মল দিৱসৰ লগত জড়িত। বৰ্তমান ম'ল দিৱস এই সপ্তাহৰ মূল আকৰ্ষণ তথা অবিচ্ছেদ্য অংগ। 

বৰ্তমান পৃথিৱীৰ প্ৰায়বোৰ দেশতে ভিন ভিন কাৰ্যসূচীৰ মাজেৰে ম'ল দিৱস পালন কৰা হয়।

## লগতে চাওক
*পাই দিৱস

## তথ্য উৎস

## বাহ্যিক সংযোগ
*ৰাষ্ট্ৰীয় ম'ল দিৱস ফাউণ্ডেচনৰ ৱেবছাইট

শ্ৰেণী:দিৱসসমূহ
ম'ল

**ম'ল**  হৈছে আন্তৰ্জাতিক একক পদ্ধতিত (SI) কোনো বস্তুত থকা পদাৰ্থৰ পৰিমানৰ আধাৰ একক। সংজ্ঞামতে, যিমান পৰিমানৰ ৰাসায়নিক পদাৰ্থত, ১২ মান আনৱিক ভৰ বিশিষ্ট ১২ গ্ৰাম কাৰ্বন-১২ত (১২C, কাৰ্বনৰ আইছ'টপ) থকা প্ৰাথমিক কণিকা, যেনে, পৰমাণু, অণু, আয়ন, ইলেক্ট্ৰ'ন, অথবা ফ'টনৰ সম সংখ্যক কণিকা থাকে, সেই পৰিমানকে এক ম'ল বোলা হয়। এই সংখ্যাটোক এভ'গেড্ৰ' ধ্ৰুৱক হিচাপে প্ৰকাশ কৰা হয়, ইয়াৰ মান প্ৰায়  mol−১, ই ৬০২ হাজাৰ নিযুত নিযুত নিযুততকৈ অলপ বেছি। ম'লৰ আন্তৰ্জাতিক একক চিহ্ন হৈছে **mol**।

ৰসায়ন বিজ্ঞানত ৰাসায়নিক বিক্ৰিয়াৰ বিক্ৰিয়ক আৰু উৎপাদকৰ পৰিমান প্ৰকাশ কৰিবলৈ ম'লৰ বহুল ব্যৱহাৰ কৰা হয়। উদাহৰণ স্বৰূপে, , এই বিক্ৰিয়াত ২ ম'ল ডাইহাইড্ৰ'জেন (H2) আৰু ১&nbsp;ম'ল ডায়'ক্সিজেন (O2)ৰ বিক্ৰিয়াৰ ফলত ২&nbsp;ম'ল পানী (H2O)ৰ উৎপাদন হৈছে। কোনো পদাৰ্থৰ নমুনাত থকা পৰমাণু, আয়ন নাইবা অন্য প্ৰাথমিক কণিকাৰ সংখ্যা বুজাবলৈও ম'ল ব্যৱহাৰ কৰা হয়। সাধাৰণতে কোনো দ্ৰৱৰ ঘনত্ব তাৰ ম'লাৰিটিৰ দ্বাৰা প্ৰকাশ কৰা হয়। ম'লাৰিটি হৈছে প্ৰতি লিটাৰ দ্ৰৱত দ্ৰৱিভূত হোৱা দ্ৰাব্যৰ ম'লৰ সংখ্যা।

প্ৰতি ম'ল পদাৰ্থত থকা অনুৰ সংখ্যাক এভ'গেড্ৰ' ধ্ৰুৱক বোলে, আৰু ইয়াক এনেদৰে সংজ্ঞাবদ্ধ কৰা হয় যে গ্ৰামত প্ৰকাশ কৰা কোনো পদাৰ্থৰ এক ম'ল, পদাৰ্থটোৰ মান তুলনামূলক আনৱিক ভৰৰ সৈতে সমান। উদাহৰণ স্বৰূপে, প্ৰাকৃতিক পানীৰ মান তুলনামূলক আনৱিক ভৰ হৈছে প্ৰায় ১৮.০১৫, সেই হিচাপে এক ম'ল পানীৰ ভৰ হ'ব প্ৰায় ১৮.০১৫ গ্ৰাম।

এই ধাৰণাৰ ভিত্তিতেই পূৰ্ৱতে *গ্ৰাম-অণু* পদাংশ ব্যৱহাৰ কৰা হৈছিল। সেইদৰে *গ্ৰাম-পৰমাণু* পদাংশও ব্যৱহাৰ কৰা হয়। গ্ৰাম-পৰামাণু হৈছে সেই পৰিমানৰ পদাৰ্থ, যি পৰিমানত এভ'গেড্ৰ' সংখ্যাৰ সমান পৰমাণু একক অথবা যুগ্মভাৱে থাকে। উদাহৰণ স্বৰূপে ১ ম'ল MgBr2ৰ ভৰ ১&nbsp;গ্ৰাম-অণু MgBr2 কিন্তু ৩&nbsp;গ্ৰাম-পৰমাণু MgBr2।

এককৰ সন্মানাৰ্থে কিছুসংখ্যক ৰসায়নবিদে ২৩ অক্টোবৰৰ দিনটো ম'ল দিৱস হিচাপে উদ্‌যাপন কৰে, আনহাতে অন্য কিছুসংখ্যকে ৬ ফেব্ৰুৱাৰী আৰু ২ জুনত পালন কৰে।
## তথ্য সংগ্ৰহ

শ্ৰেণী:জোখ-মাখৰ একক
কাৰ্বন-১২

**কাৰ্বন-১২**  হৈছে কাৰ্বনৰ সুস্থিৰ আইছ'টপবোৰৰ ভিতৰত সকলোতকৈ বেছিকৈ উপলব্ধ আইছ'টপ। ইয়াৰ উপলব্ধতা হৈছে প্ৰায় ৯৮.৯৩%; নক্ষত্ৰত হোৱা ত্ৰি-আলফা পক্ৰিয়াৰ ফলত ইয়াৰ সৃষ্টি হয়। কাৰ্বন-১২ সুনিৰ্দিষ্টৰূপে গুৰুত্বপূৰ্ণ, কাৰণ আনৱিক ভৰৰ সকলো নিউক্লিড পৰিমাপনৰ বাবে ইয়াক আদৰ্শ হিচাপে গণ্য কৰা হয়: ইয়াৰ ভৰ সংখ্যা হৈছে ১২ আৰু ইয়াৰ ৬টা প্ৰ'টন, ৬টা নিউট্ৰ'ন আৰু ৬টা ইলেক্ট'ন থাকে।
## তথ্য সংগ্ৰহ

শ্ৰেণী:ৰসায়ন বিজ্ঞান
ধন্বন্তৰি

**ধন্বন্তৰি** () বেদ আৰু পুৰাণত আয়ুৰ্বেদৰ দেৱতা বুলি উল্লেখ আছে। এওঁক দেৱতা সকলৰ চিকিৎসক বুলি গণ্য কৰা হয়। ভগৱান বিষ্ণুৰ অন্যতম অৱতাৰ ধন্বন্তৰি দেৱতা আৰু অসুৰৰ সাগৰ মন্থনৰ ফলত কাৰ্তিক কৃষ্ণপক্ষৰ ত্ৰয়োদশী তিথিত হাতত অমৃতৰ ঘটলৈ সাগৰৰ পৰা অৱতৰণ হৈছিল। সেয়ে দেৱালীৰ দুদিন আগতে তেওঁৰ জন্মজয়ন্তী পালন কৰা হয়। এই দিনা ভাৰতৰ কিছুমান ঠাইত ধনতেৰাচ হিচাপে পালন কৰা হয়। তেওঁৰ হাতত শংখ, চক্ৰ, অমৃতৰ ঘট আৰু বনৌষধি থাকে। আয়ুৰ্বেদৰ জনক হিচাপে তেওঁক সুস্থ আৰু আৰোগ্য জীৱন লাভ কৰিবলৈ পূজা অৰ্চনা কৰে। আয়ুৰ্বেদিক মহাবিদ্যালয় সমূহত ধন্বন্তৰিক বিশেষ মৰ্যাদা দিয়া হয়। 

২০১৬ চনত ভাৰত চৰকাৰ আৰু আয়ুস মন্ত্ৰণালয়ে ধন্বন্তৰি জয়ন্তীক ৰাষ্ট্ৰীয় আয়ুৰ্বেদ দিৱস হিচাপে পালন কৰিবলৈ ঘোষণা কৰে।

## পৌৰাণিক উল্লেখ
ৰামায়ণৰ বালকাণ্ড আৰু ভাগৱত পুৰাণৰ মতে ক্ষীৰ সাগৰ মন্থনৰ ফলত ধন্বন্তৰিৰ উৎপত্তি হৈছিল। দেৱতা আৰু অসুৰৰ সাগৰ মন্থনৰ ফলত কাৰ্তিক ত্ৰয়োদশী তিথিত তেওঁৰ অভিৰ্ভাৱ হৈছিল। মন্দৰগিৰী পৰ্বতক মন্থন দণ্ড আৰু সৰ্পৰাজ বাসুকীক মন্থনজৰী হিচাপে ব্যৱহাৰ কৰা সাগৰ মন্থনত উদ্ভৱ ধন্বন্তৰিৰ হাতৰ অমৃত পাবলৈ দেৱতা অসুৰে হাহাকাৰ কৰিছিল। পিছত বিষ্ণুয়ে মোহিনী অৱতাৰ ধৰি দেৱতাক অমৃত পান কৰাত সহায় কৰিলে। 

ধন্বন্তৰিক আয়ুৰ্বেদৰ জনক বুলি কোৱা হয়।

## স্বৰূপ
ভগৱান ধন্বন্তৰিক সংস্কৃত গ্ৰন্থ সমূহত বিষ্ণুৰ এক অৱতাৰ বুলি উল্লেখ আছে। তেওঁক এজন সুঠাম দেহৰ সুন্দৰ পুৰুষৰ ৰূপত কল্পনা কৰা হয়। তেওঁৰ হাত চাৰিখন। তেওঁৰ এখন হাতত শংখ, এখনত চক্ৰ, এখনত জোক আৰু আন এখনত সঞ্জীৱনী সুধা অৰ্থাৎ অমৃতৰ ঘট থাকে। কিছুমান স্বৰূপত তেওঁৰ ওচৰত বনৌষধি আৰু আয়ুৰ্বেদ শাস্ত্ৰ দেখুওৱা হয়।

## মন্দিৰ

ভাৰতৰ বিভিন্ন ঠাইত ধন্বন্তৰিৰ মন্দিৰ অৱস্থিত। দক্ষিণ ভাৰতত তেওঁৰ মন্দিৰৰ সংখ্যা ভাৰতৰ আন ঠাই সমূহতকৈ বেছি। কেৰালা আৰু তামিলনাডুত আয়ুৰ্বেদৰ ব্যাপক চৰ্চা কৰা বাবে ইয়াত ধন্বন্তৰিৰ মন্দিৰৰ সংখ্যা বেছি। তদুপৰি আয়ুৰ্বেদিক মহাবিদ্যালয় তথা পাৰম্পৰিক ভাৰতীয় চিকিৎসা প্ৰতিষ্ঠানত ধন্বন্তৰিক পূজা কৰা হয়। 

## তথ্য উৎস

শ্ৰেণী:বিষ্ণুৰ অৱতাৰ
শ্ৰেণী:হিন্দুধৰ্মৰ দেৱ দেৱী
বৰষুণ

**বৰষুণ** () হৈছে বায়ুমণ্ডলীয় জলীয় বাষ্প ঘনিভূত হৈ সৃষ্টি হোৱা আৰু মাধ্যাকৰ্ষণ শক্তিৰ প্ৰভাৱত তললৈ নামি অহা তৰল পানীৰ টোপাল। বৰষুণ হৈছে জল চক্ৰৰ প্ৰধান উপাদান আৰু পৃথিৱীত থকা মিঠা পানীৰ জলাধাৰ সমূহৰ মূল উৎস। ই বহু প্ৰকাৰৰ পৰিস্থিতি তন্ত্ৰক অনুকূল পৰিৱেশ প্ৰদান কৰে।

পৃথিৱীৰ ভূ-ভাগৰ গোলকীয় বাৰ্ষিক গড় বৃষ্টিপাত হৈছে ৮১৫ মি.মি. (২৮.১ ইঞ্চি), কিন্তু সম্পূৰ্ণ পৃথিৱী পৃষ্ঠৰ বৃষ্টিপাত ৯৯০ মি.মি. (৩৯ ইঞ্চি)তকৈও বেছি। *ৰেইন গজ* নামৰ এবিধ যন্ত্ৰৰ দ্বাৰা বৃষ্টিপাত জোখা হয়।
অন্য গ্ৰহটো বৰষুণ হয়, কিন্তু সেই বৰষুণৰ টোপালবোৰ পানীৰ সলনি মিথেন, নিয়ন, ছালফিউৰিক এচিড নাইবা আইৰণৰো হ'ব পাৰে।

## বৃষ্টিপাতৰ মাত্ৰা
বৃষ্টিপাত জোখাৰ ক্ষেত্ৰত বৃষ্টিৰ ধাৰাক মিলিমিটাৰত গণনা কৰা হয়। তদুপৰি স্কেল অনুযায়ী পৰিমাপ কৰি পাতল, প্ৰচুৰ, অতি প্ৰচুৰ আৰু চৰম বৃষ্টিপাত হিচাপে দিয়া হয়। এইক্ষেত্ৰত ঘণ্টাত ০.২৫ মিলিমিটাৰৰ পৰা ১ মিলিমিটাৰ পৰ্যন্ত বৃষ্টিপাতক পাতল, ৪ মিলিমিটাৰৰ পৰা ১৬ মিলিমিটাৰ পৰ্যন্ত বৃষ্টিপাতক প্ৰচুৰ, ১৬ মিলিমিটাৰৰ পৰা ৫০ মিলিমিটাৰ পৰ্যন্ত বৃষ্টিপাতক অতি প্ৰচুৰ আৰু ৫০ মিলিমিটাৰতকৈ অধিক বৃষ্টিপাতক চৰম বৃষ্টি আখ্যা দিয়া হয়।

## কৃত্ৰিম বৰষুণ
বৰষুণৰ বাবে প্ৰথমেই দৰকাৰ হয় জলীয় বাষ্প, সেই জলীয় বাষ্প পাতল হোৱা কাৰণে ওপৰলৈ উৰি গৈ বতাহৰ ধূলিকণা, বালি কণা ইত্যাদিৰ সৈতে মিহলি হৈ মেঘ বা ডাৱৰ তৈয়াৰ কৰে। এইদৰে মেঘৰ আকৃতি বাঢ়ি গৈ থাকে আৰু ঠাণ্ডাত ই ঘনীভূত হৈ বৰষুণৰ সৃষ্টি কৰে। এই প্ৰাকৃতিক প্ৰক্ৰিয়াটোকে মানৱনিয়ন্ত্ৰীত পন্থাত কৰাকেই কৃত্ৰিম বৰষুণ বোলা হয়। কৃত্ৰিম বৰষুণত, কেতিয়াবা সম্পূৰ্ণ প্ৰক্ৰিয়াটো, কেতিয়াবা তাৰ আংশিক (জলীয় বাষ্পক মেঘলৈ ৰূপান্তৰ) নিয়ন্ত্ৰণ কৰা হয়। সম্পূৰ্ণ প্ৰক্ৰিয়া নিয়ন্ত্ৰণৰ ক্ষেত্ৰত প্ৰথমে দ্ৰুতগতিৰ ডাঙৰ পাংখাৰ সহায়ত কোনো জলক্ষেত্ৰৰ পানীক বাষ্পীভূত কৰা হয়। সেই পাতল বাষ্প আকাশলৈ উৰি গৈ ডাৱৰৰ সৃষ্টি কৰে। তাৰ পিছত সেই ডাৱৰত ছিলভাৰ আয়'ডাইডৰ কণা ছতিয়াই দিয়া হয়, ফলত সেই ডাৱৰ ঘনীভূত হৈ কৃত্ৰিম বৰষুণৰ সৃষ্টি কৰে। এই ক্ষেত্ৰত বন্দুক নাইবা ৰকেট ব্যৱহাৰ কৰি পৃথিৱীৰ পৰা আকাশলৈ নাইবা বিমান ব্যৱহাৰ কৰি আকাশৰ পৰা ডাৱৰত ছিলভাৰ আয়'ডাইডৰ কণা এৰি দিয়া হয়। উষ্ণ অঞ্চলত এই কামত কেলচিয়াম ক্ল'ৰাইড ব্যৱহাৰ কৰা হয়। কৃত্ৰিম বৰষুণৰ এই প্ৰক্ৰিয়া যথেষ্ট ব্যয়বহুল।

## তথ্য সংগ্ৰহ

## বাহ্যিক সংযোগ

* What are clouds, and why does it rain?
* BBC article on the weekend rain effect
* BBC article on rain-making
* BBC article on the mathematics of running in the rain

শ্ৰেণী:ভূগোল
ৰাষ্ট্ৰসংঘ দিৱস

**ৰাষ্ট্ৰসংঘ দিৱস** () ৰাষ্ট্ৰসংঘ আনুষ্ঠানিকভাৱে গঠন হোৱা দিন অৰ্থাৎ ২৪ অক্টোবৰত পালন কৰা হয়। দ্বিতীয় বিশ্বযুদ্ধৰ পিছত ১৯৪৫ চনৰ ২৪ অক্টোবৰ তাৰিখে ৰাষ্ট্ৰসংঘ গঠন কৰা হৈছিল। ৰাষ্ট্ৰসংঘৰ লক্ষ্য আৰু প্ৰাপ্তিৰ বিষয়ে জনসমাজক অৱগত কৰা এই দিৱসৰ অন্যতম উদ্দেশ্য। ৰাষ্ট্ৰসংঘয়ই ২০ ৰ পৰা ২৬ অক্টোবৰলৈ পালন কৰা ৰাষ্ট্ৰসংঘ সপ্তাহৰ ই অভিন্ন অংগ।

১৯৪৮ চনত ৰাষ্ট্ৰসংঘৰ সাধাৰণ সভাই ২৪ অক্টোবৰক ৰাষ্ট্ৰসংঘ দিৱস বুলি আনুষ্ঠানিক ভাৱে ঘোষণা কৰিছিল। ১৯৭১ চনত সাধাৰণ সভাত এই দিৱস ৰাষ্ট্ৰসংঘৰ সকলো সদস্য ৰাষ্ট্ৰই পালন কৰিবলৈ এটি প্ৰস্তাৱ গৃহীত হয়।

## ৰাষ্ট্ৰসংঘ
ৰাষ্ট্ৰসংঘ এক আন্তৰ্জাতিক সংগঠন আৰু ইয়াৰ মুল লক্ষ্যসমূহ হ'ল আন্তৰ্জাতিক আইন, সুৰক্ষা, অৰ্থনৈতিক উন্নয়ন, সামাজিক অগ্ৰগতি, মানৱ অধিকাৰ আৰু বিশ্বশান্তিৰ বাবে কাম কৰা। ২য় বিশ্বযুদ্ধৰ পাচতে ১৯৪৫ চনত ৰাষ্ট্ৰসংঘ প্ৰতিষ্ঠা কৰা হয়। ই ইয়াৰ পুৰ্বসুৰী জাতিসংঘৰ (League of Nations) স্থান দখল কৰে। ৰাষ্ট্ৰসংঘৰ আঁচনিসমূহ কাৰ্যকৰী কৰিবলৈ ইয়াৰ অধীনত কেইবাটাও সংগঠন আছে। ৰাষ্ট্ৰসংঘৰ মুঠ সদস্য ৰাষ্ট্ৰ ১৯৩ খন। ইয়াৰ প্ৰধান ৬টা অংশ হৈছে সাধাৰণ সভা, সুৰক্ষা পৰিষদ, অৰ্থনৈতিক আৰু সামাজিক পৰিষদ, সচিবালয়, আন্তৰ্জাতিক ন্যায়ালয় আৰু ট্ৰাষ্টী পৰিষদ (বৰ্তমান নিষ্ক্ৰিয়)। ইয়াৰ বাদেও বিশ্ব স্বাস্থ্য সংস্থা (WHO), বিশ্ব খাদ্য কাৰ্যসূচী (WFP), য়ুনিচেফ আদিৰ নাম উল্লেখযোগ্য। ৰাষ্ট্ৰসংঘৰ আটাইতকৈ দায়িত্বশীল পদবী হ'ল সচিবপ্ৰধান। পৰ্টুগালৰ এণ্টনিও গুটেৰছ এই পদত ২০১৭ৰ পৰা আছে।

ৰাষ্ট্ৰসংঘৰ মুখ্য কাৰ্যালয় নিউয়ৰ্কত আছে। ইয়াৰ বাদেও জেনেভা, নাইৰোবি আৰু ভিয়েনাত ৰাষ্ট্ৰসংঘৰ কাৰ্যালয় আছে। ৰাষ্ট্ৰসংঘই ইয়াৰ সদস্য ৰাষ্ট্ৰসমূহৰ পৰা অৰ্থসাহায্য লাভ কৰে। ৬টা ভাষাত ইয়াৰ কাম কাজ সমূহ কৰা হয় – আৰবী, চীনা, ইংৰাজী, ফৰাচী, ৰাছিয়ান আৰু স্পেনিছ।

দ্বিতীয় মহাসমৰত হিৰোছিমা আৰু নাগাছাকিত পৰমাণু বোমাৰ বিভীষিকাই সকলোকে সচকিত কৰে। সেয়ে ১৯৪৫চনত আন্তৰ্জাতিক শান্তি-সম্প্ৰীতি আৰু সামাজিক, অৰ্থনৈতিক, মানৱাধিকাৰ আদি সমস্যা সমাধানত সহযোগিতাৰ বাবে ৰাষ্ট্ৰসংঘ গঠন হয়। ১৯৪৫ চনৰ ২৪ এপ্ৰিলত আনুষ্ঠানিকভাৱে সুৰক্ষা পৰিষদৰ পাঁচখন স্থায়ী ৰাষ্ট্ৰ আমেৰিকা যুক্তৰাষ্ট্ৰ, ৰাছিয়া, ইংলেণ্ড, ফ্ৰান্স আৰু চীনৰ লগতে প্ৰায় ৫০খন ৰাষ্ট্ৰৰ স্বাক্ষৰেৰে ৰাষ্ট্ৰসংঘ প্ৰতিষ্ঠা হয়।

## পালন
ৰাষ্ট্ৰসংঘ দিৱস ৰাষ্ট্ৰসংঘৰ সদস্য ৰাষ্ট্ৰ সমূহত ভিন ভিন কাৰ্যসূচীৰ মাধ্যমেৰে পালন কৰা হয়। এই দিৱসৰ লগত সংগতি ৰাখি মেল মিটিং, আলোচনা চক্ৰ, প্ৰদৰ্শনী আৰু বিভিন্ন ৰাষ্ট্ৰীয় আৰু আন্তৰাষ্ট্ৰীয় অনুষ্ঠান অনুষ্ঠিত কৰা হয়। ১৯৭১ চনৰ সাধাৰণ সভাৰ প্ৰস্তাৱ অনুসৰি এই দিৱসক ৰাজহুৱা ছুটীৰ দিন হিচাপে পালন কৰা হয়।

এই দিৱসৰ লগত সংগতি ৰাখি বিভিন্ন শিক্ষা অনুষ্ঠান আদিত সাংস্কৃতিক কাৰ্যক্ৰমৰ যোগেৰে সাংস্কৃতিক বিচিত্ৰতা প্ৰকাশ কৰা হয়।

## তথ্য উৎস

## বাহ্যিক সংযোগ
* ৰাষ্ট্ৰসংঘ দিৱস

শ্ৰেণী:দিৱসসমূহ
মানুষী ছিল্লাৰ

**মানুষী ছিল্লাৰ** (; জন্ম ১৪ মে' ১৯৯৭) এগৰাকী ভাৰতীয় মডেল তথা সৌন্দৰ্য প্ৰতিযোগিতাৰ বিজয়ী। তেওঁ ২০১৭ চনৰ মিছ ৱৰ্ল্ড খিতাপ দখল কৰে। তাৰ আগতে তেওঁ ফেমিনা মিছ ইণ্ডিয়া ২০১৭ ৰ চূড়ান্ত বিজয়ীৰ খিতাপ দখল কৰিছিল। আন্তৰাষ্ট্ৰীয় প্ৰতিযোগিতা মিছ ৱৰ্ল্ড বিজয়ী মানুষী ষষ্ঠ গৰাকী ভাৰতীয় মহিলা। ইয়াৰদ্বাৰা ভাৰতে ভেনিজুৱেলাৰ লগত আটাইতকৈ বেছি সংখ্যক অৰ্থাৎ ৬ বাৰ মিছ ৱৰ্ল্ড প্ৰতিযোগিতাত চূড়ান্ত বিজয়ীৰ খিতাপ জয় কৰা দেশ হৈ পৰিল। ১৭ বছৰ আগতে ২০০০ চনৰ মিছ ৱৰ্ল্ডৰ খিতাপ প্ৰিয়ংকা চোপ্ৰায়ে পঞ্চম বাৰৰ বাবে ভাৰতলৈ আজুৰি আনিছিল।

## প্ৰাৰম্ভিক জীৱন আৰু শিক্ষা
১৯৯৭ চনৰ ১৪ মে তাৰিখে মানুষীৰ হাৰিয়ানাৰ এক সুশিক্ষিত পৰিয়ালত জন্ম হৈছিল। তেওঁৰ পিতৃ ড॰ মিত্ৰ বসু চিল্লাৰ প্ৰতিৰক্ষা গৱেষণা আৰু বিকাশ সংগঠনৰ বিজ্ঞানী আৰু মাতৃ ড॰ নীলম চিল্লাৰ মানৱ ব্যৱহাৰ সম্বন্ধ বিজ্ঞান প্ৰতিষ্ঠানৰ সহযোগী অধ্যাপক তথা স্নায়ৱিক ৰসায়ন বিজ্ঞান বিভাগৰ মুৰব্বী।

তেওঁ চেইণ্ট থমাছ'ছ স্কুলত প্ৰাৰম্ভিক শিক্ষা লাভ কৰে আৰু বৰ্তমান হাৰিয়ানাৰ ভগৎ ফুল সিং মহিলা চিকিৎসা মহাবিদ্যালয়ত চিকিৎসা বিজ্ঞান পঢ়ি আছে। তেওঁ এগৰাকী কুচিপুড়ি নৃত্য পটীয়সী তথা বিখ্যাত ৰাজা আৰু ৰাধা ৰেড্ডীৰ পৰা তেওঁ নৃত্য শিক্ষা গ্ৰহণ কৰিছে।

তেওঁ ৰাষ্ট্ৰীয় নাট্য বিদ্যালয়তো শিক্ষা লাভ কৰিছিল।
## সৌন্দৰ্য প্ৰতিযোগিতা
২০১৭ চনৰ ২৫ জুন তাৰিখে মানুষীয়ে তেওঁৰ ৰাজ্য হাৰিয়ানাক প্ৰতিনিধিত্ব কৰি ফেমিনা মিছ ইণ্ডিয়া ২০১৭ ত অংশগ্ৰহণ কৰে। এই প্ৰতিযোগিতাত তেওঁ মিছ ফটোজেনিক খিতাপ জয় কৰাৰ লগতে চূড়ান্ত প্ৰতিযোগিতাৰ খিতাপ নিজৰ দখললৈ আনে। মিছ ইণ্ডিয়া ২০১৭ জয় কৰাৰ বাবে তেওঁ মিছ ৱৰ্ল্ড ২০১৭ প্ৰতিযোগিতাত ভাৰতক প্ৰতিনিধিত্ব কৰিবলৈ সুযোগ পায়।

মিছ ৱৰ্ল্ড ২০১৭ প্ৰতিযোগিতাততেও টপ মডেল, পিপলছ চইছ আৰু মাল্টি মিডিয়া প্ৰতিযোগিতাত চেমি ফাইনেলিষ্ট আৰু বিউটি ৱিথ পাৰপছত সহঃ ৱবিজয়ীৰ খিতাপ লাভ কৰে। তেওঁৰ বিউটি ৱিথ পাৰপছৰ প্ৰকল্প আছিল প্ৰকল্প শক্তি। এই প্ৰকল্পত মহিলা সকলক ঋতুচক্ৰৰ সময়ত লবলগীয়া চাফ-চিকুণতাৰ বিষয়ে সজাগতা সৃষ্টি কৰা হয়। প্ৰকল্পৰ বাবে তেওঁ প্ৰায় ২০খন গাঁও ভ্ৰমণ কৰি প্ৰায় ৫০০০ মহিলাক সামৰিলে। ২০১৭ চনৰ ১৮ নৱেম্বৰ তাৰিখে চীন দেশৰ চনায়াত অনুষ্ঠিত চূড়ান্ত প্ৰতিযোগিতাত মানুষী ছিল্লাৰক চূড়ান্ত বিজয়ী ঘোষণা কৰা হয়। মিছ ৱৰ্ল্ড বিজয়ী তেওঁ ষষ্ঠ গৰাকী ভাৰতীয়।

## তথ্য উৎস

## বাহ্যিক সংযোগ
*

শ্ৰেণী:ভাৰতৰ ব্যক্তি
শ্ৰেণী:সৌন্দৰ্য প্ৰতিযোগী
শ্ৰেণী:ভাৰতীয় নৃত্যশিল্পী
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
সুধা চন্দ্ৰন

সুধা চন্দ্ৰন এগৰাকী ভাৰতীয় অভিনেত্ৰী আৰু নৃত্যশিল্পী। তেওঁৰ জন্ম হৈছিল চেন্নাইৰ এটা পৰিয়ালত । ১৯৮১ চনত তেওঁ মুম্বাইৰ মিঠিভাই কলেজৰ পৰা অৰ্থনীতি বিষয়ত স্নাতকোত্তৰ ডিগ্ৰী লাভ কৰে । তেওঁক বিশ্ববিদ্যালয়ৰ ছাত্ৰ-ছাত্ৰী সকলৰ মাজত এগৰাকী প্ৰতিভাৱান ছাত্ৰীৰুপে জনা গৈছিল। কিন্ত এদিন তেওঁ মুম্বাইৰ পৰা চেন্নাইলৈ উভতি অহাৰ পথত দুৰ্ঘটনাত পতিত হৈ সোঁভৰি হেৰুৱাবলগীয়া হয়। কিছুদিনৰ সফল পৰিচৰ্যাৰ পাছত তেওঁক এটা কৃত্ৰিম ভৰি সংস্থাপিত কৰোৱা হয়। তেওঁ নিজৰ শাৰীৰিক অক্ষমতাক নেওচি ভাৰতৰ সাংস্কৃতিক জগতত এক অনন্য প্ৰতিভাৰ নৃত্যাঙ্গনা ৰূপে খ্যাতি লাভ কৰে। 
thumb|right|সুধা চন্দ্ৰন (Sudha Chandran)

## কৰ্মজীৱন
সুধা চন্দ্ৰনে তেলেগু চলচ্চিত্ৰ "ময়ুৰী"ৰ জৰিয়তে কৰ্মজীৱনৰ পাতনি মেলে। এই ছবিখন তেওঁৰ জীৱনৰ ওপৰত আধাৰিত আছিল। পাছলৈ চলচ্চিত্ৰখন তামিল আৰু মালায়ালম ভাষালৈও ডাব্‌ হৈছিল। চিনেমাখন "নাছে ময়ুৰী" নামেৰে হিন্দীত পুনৰ নিৰ্মিত হৈছিল। তেওঁক উক্ত চলচ্চিত্ৰখনৰ কাৰণে ১৯৮৬ চনত বিশেষ জুৰী বঁটাৰে ভাৰতীয় চলচ্চিত্ৰ মহোৎসৱত সন্মানিত কৰা হৈছিল।

শ্ৰেণী:ভাৰতীয় অভিনেত্ৰী
২২ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯৫৬ - **অষ্টেলিয়াৰ মেলবৰ্ণ**ত ষোড়শ(১৬) সংখ্যক অলিম্পিক গেমছ আৰম্ভ।
* ১৯৯১ - **আফ্ৰিকা**ৰ প্ৰথম ব্যক্তি হিচাপে ইজিপ্তৰ **বোট্ৰাছ ঘালী**, **ৰাষ্ট্ৰসংঘৰ সচিব প্ৰধান** হিচাপে নিৰ্বাচিত হয়।

## জন্ম
* ১৮১৯ - জৰ্জ এলিয়ট, ইংৰাজ ঔপন্যাসিক, কবি, সাংবাদিক, অনুবাদক আৰু লেখিকা। প্ৰকৃত নাম মেৰী এন ইভান্স।
* ১৮৬৪ - ৰুখমাবাই, ভাৰতীয় চিকিৎসক আৰু নাৰীবাদী।
* ১৮৬৯ - আণ্ড্ৰে পউল গুলেইম গিদ, ফৰাচীৰ ঔপনাসিক ন’বেল বিজয়ী ঔপনাসিক।
* ১৮৮৪ - ছৈয়দ ছুলেইমান নাদবী, প্ৰখ্যাত পাকিস্তানী সাহিত্যিক৷
* ১৮৯২ - মীৰাবেন, ভাৰতীয় স্বাধীনতা সংগ্ৰামী, সমাজকৰ্মী আৰু পৰিৱেশবিদ। ১৯২০ চনত ইংলেণ্ডৰ ঘৰ এৰি **মহাত্মা গান্ধী**ৰ নীতি আদৰ্শ গ্ৰহণ কৰি বাকীচোৱা জীৱন মানৱ জীৱনৰ বিকাশৰ বাবে কাম কৰে। ২০ জুলাই, ১৯৮২ চনত **মীৰাবেন**ৰ মৃত্যু হয়।
* ১৯৩৯ - মূলায়েম সিং যাদৱ, ভাৰতীয় ৰাজনীতিবিদ, এজন সমাজতান্ত্ৰিক ব্যক্তি আৰু সমাজবাদী পাৰ্টিৰ প্ৰতিষ্ঠাপক। তেওঁ উত্তৰ প্ৰদেশৰ মুখ্যমন্ত্ৰী হিচাপে একেৰাহে তিনিটা কাৰ্যকাল পালন কৰিছিল আৰু ভাৰত চৰকাৰৰ **প্ৰতিৰক্ষা মন্ত্ৰী**(২৪ সংখ্যক) হিচাপেও কাৰ্যনিৰ্বাহ কৰিছিল। ১০ অক্টোবৰ, ২০২২ তাৰিখে **মূলায়েম সিং যাদৱ**ৰ মৃত্যু হয়।
* ১৯৪৮ - সৰোজ খান, হিন্দী চলচ্চিত্ৰ জগত বলীউডৰ প্ৰথম মহিলা নৃত্য পৰিচালক।
* ১৯৮৪ - স্কাৰলেট জ'হানছন, আমেৰিকান অভিনেত্ৰী, মডেল আৰু গায়িকা।

## মৃত্যু
* ১৭৭৪ - ৰবাৰ্ট ক্লাইভ, ভাৰতৰ ব্ৰিটিছ প্ৰশাসক।
* ১৯৬৩ - জন ফিৎজাৰেল্ড কেনেডী, আমেৰিকান লেফটেনেণ্ট, ৰাজনীতিবিদ তথা আমেৰিকা যুক্তৰাষ্ট্ৰৰ ৩৫ সংখ্যক ৰাষ্ট্ৰপতি।
* ১৯৬৭ - তাৰা সিং, ভাৰতীয় শিখ ৰাজনীতিবিদ আৰু ধৰ্মীয় নেতা।
* ১৯৮৭ - হেমাংগ বিশ্বাস, লোক-সঙ্গীতজ্ঞ, কবি, অসম গণনাট্য সঙ্ঘৰ প্ৰতিষ্ঠাপক সম্পাদক৷ অসমীয়া আৰু বাংলা ভাষাৰ সমন্বয়ৰ সাঁকো গঢ়া গণশিল্পী **হেমাঙ্গ বিশ্বাস**ৰ জন্ম হৈছিল ১৯১২ চনৰ ১৪ ডিচেম্বৰত ব্ৰিটিছ শাসিত ভাৰতৰ শ্ৰীহট্ট জিলাৰ মিৰাছী গাঁৱত(বৰ্তমানৰ বাংলাদেশ)।
* ২০০৬ - অসীমা চেটাৰ্জী, ভাৰতীয় জৈৱ ৰসায়ন বিজ্ঞানী।
* ২০১৬ - মঙ্গলমপল্লী বালামুৰলীকৃষ্ণ, কণ্ঠশিল্পী, সংগীতজ্ঞ, নেপথ্য গায়ক, সুৰকাৰ আৰু অভিনেতা। ১৯৭৮ চনত তেওঁক মাদ্ৰাজ মিউজিক একাডেমীৰ **সংগীত কলানিধি** বঁটা প্ৰদান কৰা হয়। তেওঁ দুবাৰকৈ **ৰাষ্ট্ৰীয় চলচ্চিত্ৰ বঁটা** লাভ কৰিছিল(১৯৭৫, ১৯৮৭)। ১৯৭৫ চনত **সংগীত নাটক একাডেমী বঁটা**, কলাৰ প্ৰতি তেওঁৰ অৱদানৰ বাবে ১৯৯১ চনত ভাৰতৰ দ্বিতীয় সৰ্বোচ্চ অসামৰিক সন্মান **পদ্ম-বিভূষণ**, ১৯৯৫ চনত **ইউনেস্কো**ৰ পৰা **মহাত্মা গান্ধী ৰূপৰ পদক** লাভ কৰিছিল। তেখেত ৬ জুলাই, ১৯৩০ত জন্মগ্ৰহণ কৰিছিল।
* ২০১৭ - বিজু ফুকন, অসমীয়া চলচ্চিত্ৰ জগতৰ খ্যাতনামা অভিনেতা।

## দিৱস
* স্বাধীনতা দিৱস (লেবানন)। ১৯৪৩ চনৰ আজিৰ দিনটোতে লেবাননে ফ্ৰান্সৰ পৰা স্বাধীনতা লাভ কৰে।
* শিক্ষক দিৱস (কষ্টা ৰিকা)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
গিৰিজা দেৱী

**গিৰিজা দেৱী** (৮ মে' ১৯২৯ – ২৪ অক্টোবৰ ২০১৭) এগৰাকী বিখ্যাত ভাৰতীয় শাস্ত্ৰীয় সংগীত শিল্পী। তেওঁ হিন্দুস্তানী শাস্ত্ৰীয় সংগীতৰ চেনিয়া আৰু বেনাৰছ ঘৰণাৰ শিল্পী আছিল। তেওঁ শাস্ত্ৰীয় আৰু উপ-শাস্ত্ৰীয় সংগীতৰ অনুষ্ঠান কৰিছিল। শাস্ত্ৰীয় সংগীৰ এটি ভাগ *থুমৰী* সংগীতৰ লোকপ্ৰিয়কৰণত তেওঁৰ অপৰিসীম অৱদান আগবঢ়াইছিল। সেয়ে তেওঁক *থুমৰীৰ ৰাণী* উপমাৰে বিভূষিত কৰা হৈছে।
শাস্ত্ৰীয় সংগীতৰ ক্ষেত্ৰখনলৈ তেওঁ আগবঢ়োৱা অৱদানৰ স্বীকৃতি স্বৰূপে ভাৰত চৰকাৰে তেওঁক ২০১৬ চনত ভাৰতৰ দ্বিতীয় সৰ্বোচ্চ অসামৰিক সন্মান পদ্মবিভূষণ বঁটা প্ৰদান কৰে।

২০১৭ চনৰ ২৪ অক্টোবৰৰ নিশা কলকাতাত তেওঁ শেষ নিশ্বাস ত্যাগ কৰে।

## প্ৰাৰম্ভিক জীৱন
১৯২৯ চনৰ ৮ মে তাৰিখে ব্ৰিটিছ ইণ্ডিয়াৰ অন্তৰ্গত ইউনাইটেড প্ৰভিন্সৰ বেনাৰছত তেওঁৰ জন্ম হৈছিল। বৰ্তমান এই ঠাই উত্তৰ প্ৰদেশৰ বাৰাণসী বুলি জনা যায়। তেওঁৰ পিতৃ ৰামদেও ৰায় এজন জমিনদাৰ আছিল। তেওঁৰ পিতৃয়ে হাৰমনিয়াম বজাইছিল আৰু সংগীতৰ শিক্ষা প্ৰদান কৰিছিল। গিৰিজায়ে পাঁচ বছৰ বয়সৰে পৰা বিখ্যাত শাস্ত্ৰীয় সংগীত শিল্পী আৰু সাৰেংগী বাদক সৰজু প্ৰসাদ মিশ্ৰৰ ওচৰত খেয়াল আৰু তাপ্পা শিকিছিল। মাত্ৰ ন বছৰ বয়সতে তেওঁ "য়াদ ৰহে" বোলছবিত অভিনয় কৰিব সুযোগ পাইছিল। তাৰ পিছত তেওঁ শ্ৰী চান্দ মিশ্ৰৰ ওচৰত বিভিন্ন শৈলীৰ সংগীতৰ শিক্ষা গ্ৰহণ কৰে।

## কৰ্ম জীৱন

গিৰিজা দেৱীয়ে ১৯৪৯ চনত আকাশবাণী এলাহাবাদত অনুষ্ঠান পৰিবেশন কৰি কৰ্মজীৱনৰ পাতনি মেলিছিল। ১৯৪৬ চনত এজন ব্যৱসায়ীৰ লগত বিবাহপাশত আৱদ্ধ হোৱাৰ পিছত ৰাজহুৱা অনুষ্ঠানত পৰিবেশন নকৰিবলৈ তেওঁ মাক আৰু আইতাকৰ পৰা বাধাৰ সন্মুখীন হৈছিল। সেই সময়ত পাৰম্পৰিক নীতি মতে উচ্চ বৰ্ণৰ মহিলা সলকে ৰাজহুৱাকৈ অনুষ্ঠান পৰিবেশন কৰাত নিষেধ আছিল। গিৰিজায়ে এই নীতি মানি ললে যদিও পিছলৈ ১৯৫১ চনত বিহাৰত প্ৰথম ৰাজহুৱা অনুষ্ঠানত পৰিবেশন কৰিলে। তেওঁ ১৯৬০ৰ দশকলৈ শ্ৰী চান্দ মিশ্ৰৰ মৃত্যুৰ লৈকে গিৰিজায়ে তেওঁৰ ওচৰত শিক্ষা লাভ কৰি আছিল। তাৰ পিছত ১৯৮০ৰ দশকত তেওঁ কলকাতাৰ আইটিচি সংগীত গৱেষণা প্ৰতিষ্ঠানত অধ্যাপক হিচাপে যোগ দিয়ে। ১৯৯০ৰ দশকৰ আৰম্ভণিত তেওঁ বানাৰছ হিন্দু বিশ্ববিদ্যালয়ত অধ্যাপনা কৰিবলৈ লয়। তেওঁ প্ৰায়ে দেশ বিদেশ ভ্ৰমণ কৰি নিজৰ কলা প্ৰদৰ্শন কৰে।

গিৰিজা হিন্দুস্তানী শাস্ত্ৰীয় সংগীতৰ বানাৰছ ঘৰণাৰ অন্তৰ্ভুক্ত। তেওঁ মূলতঃ পুৰৱী অংগ থুমৰী শৈলীৰ বাবে বিখ্যাত। তেওঁ উপ শাস্ত্ৰীয় সংগীতৰ কাজৰী,চাইটি আৰু হোলীৰ লগতে খেয়াল, তাপ্পা আৰু ভাৰতীয় লোক সংগীতৰ পাৰদৰ্শী আছিল। তেওঁ শাস্ত্ৰীয় সংগীতৰ লগতে বিহাৰ আৰু উত্তৰ প্ৰদেশৰ লোক সংগীতৰ বিদগ্ধ পণ্ডিত আছিল।

গিৰিজা দেৱীক *থুমৰীৰ ৰাণী* বুলি বিভূষিত কৰা হৈছে।

## মৃত্যু
২০১৭ চনৰ ২৪ অক্টোবৰৰ নিশা কলকাতাৰ এখন চিকিৎসালয়ত হৃদযন্ত্ৰৰ ক্ৰিয়া বন্ধ হৈ ৮৮ বছৰ বয়সত গিৰিজা দেৱীয়ে শেষ নিশ্বাস ত্যাগ কৰে।

## বঁটা আৰু সন্মাম
* পদ্মশ্ৰী (১৯৭২)
* পদ্মভূষণ (১৯৮৯)
* পদ্মবিভূষণ (২০১৬)
* সংগীত নাটক একাডেমী বঁটা (১৯৭৭)
*সংগীত নাটক একাডেমী ফেল'শ্বিপ (২০১০)
* মহা সংগীত সন্মান বঁটা (২০১২)
* সংগীত সন্মান বঁটা
* গীমা বঁটা ২০১২ (জীৱনজোৰা সাধনাৰ বাবে)
* তনশ্ৰী পুৰস্কাৰ

## তথ্য উৎস

## লগতে পঢ়ক
*

শ্ৰেণী:ভাৰতৰ ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:পদ্মবিভূষণ বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
এনিমে

[thumb|[ৱিকিপিডিয়া:ৱিকিপে-টান|ৱিকিপে-টান]]
**এনিমে** বা **আনিমে** (জাপানী: アニメ *আনিমে*, ইংৰাজী: Anime *এনিমে’* আ-ধ্ব-ব: /ˈænɪmeɪ/) হৈছে ইংৰাজী শব্দ এনিমেছনৰ সমাৰ্থক। সাধাৰণতে জাপানী এনিমেছন ছবিকে এনিমে বোলা হয়। জাপানৰ বাহিৰে পৃথিৱীৰ আন আন দেশত এনিমে বুলিলে জাপানত সজা এনিমেছনকেই বুজায়। পাৰম্পৰিকভাৱে এনিমেবিলাক হাতেৰে সজা হয়, তথাপি বৰ্তমানে আন আন এনিমেছন ছবিৰ দৰে এনিমে সাজোঁতেও কম্পিউটাৰৰ ছফ্টৱেৰ ব্যৱহাৰ কৰা হৈছে। এনিমেৰ কাহিনী যিকোনো ধৰণৰ সাহিত্য বা মিডিয়াৰ দৰে হ'ব পাৰে।

প্ৰাৰ্যৰ বাণিজ্যিক জাপানী এনিমেশ্বনসমূহ ১৯১৭ চনৰ। কাৰ্নিষ্টনেষ্ট ওচামুৱা তেজুকাৰ কাম-বাৰ্তাৰ সৈতে ১৯৬০ত এক বৈশিষ্ট্যপূৰ্ণ কলা শৈলী উদ্ভৱ হৈছিল আৰু পৰৱৰ্তী সময়ত বিয়পি পৰিছিল, যিয়ে এক বৃহৎ ঘৰুৱা দৰ্শক বিকশিত কৰে। এনিমে নাট্যভাৱে, টেলিভিছন সম্প্ৰচাৰৰ যোগেৰে, পোনপটীয়াকৈ ঘৰুৱা মাধ্যমলৈ আৰু ইণ্টাৰনেটৰ যোগেৰে বিতৰণ কৰা হয়। এনিমে হৈছে প্ৰায়ে জাপানী মাঙ্গা, পাতল উপন্যাস(light novel),বা ভিডিঅ' গেমৰ অভিধান। বিভিন্ন বিষয় আৰু নিৰ্দিষ্ট দৰ্শকক লক্ষ্য কৰি ইয়াক অজস্ৰ ধাৰাত শ্ৰেণীবদ্ধ কৰা হয়।

এনিমে উদ্যোগত ৪৩০টাতকৈও অধিক উৎপাদন কোম্পানী আছে, যাৰ ভিতৰত আছে ষ্টুডিঅ ঘিবলী, গাইনাক্স আৰু টোইএনিমেশ্বন আদি॥ ১৯৮০-ৰ পৰা, বিদেশী ডাব আৰু উপশীৰ্ষক প্ৰ'গ্ৰামিং বৃদ্ধিৰ সৈতে এই মাধ্যমটো আন্তৰ্জাতিক ভাবেও সফল হোৱা দেখা গৈছে। ২০১৬ চনলৈকে, জাপানী এনিমে বিশ্বৰ এনিমেটেড টেলিভিছন অনুষ্ঠানৰ ৬০% আছিল।

কেইটামান এনিমেৰ উদাহৰণ হ’ল:

* পকেমন
* ড'ৰেমন
* ছিনচেন
* নাৰুট’
* ডেথ ন'ট
* ড্ৰেগন বল
* আত্তাক অন টাইতান
* ষ্টাইন্স গেট

শ্ৰেণী:এনিমেছন
শ্ৰেণী:জাপান
লৰ্ড নেলছন

thumb
**লৰ্ড নেলছন** ব্ৰিটিছ নৌসেনা বাহিনীৰ আটাইতকৈ প্ৰভাৱশালী নৌবিষয়া সকলৰ মাজত এজন আছিল। তেওৰ জীৱনযাত্ৰা অতি দীঘলিয়া ব্যতিক্ৰমি তথা বিশিষ্টপুৰ্ণ আছিল যিয়ে তেওক পাছলৈ নিজৰ নিৰ্ভীকতা আৰু সাহসিকতাৰ কাৰণে এজন অদ্বীতিয় যুদ্ধনীতিজ্ঞ ৰুপে খ্যাত কৰি তুলিছিল।

তেওৰ ঐচয্যই সীমা চুইছিলগৈ যেতিয়া তেও ত্ৰাফালগাৰ নিৰ্ণায়ক যুদ্ধত নেপোলিয়ন নৌ-বাহিনীক চৰমভাৱে পৰাভুত কৰিছিল যি ফ্ৰাণ্সৰ প্ৰতি আগ্ৰাসনৰ ভাবুকি আছিল । লৰ্ড নেলছনৰ জন্ম হৈছিল ১৭৫৮ চনত বাৰ্ণহাম, ট্ৰুপে নৰফল্ক, ইংলেন্ডত, তেও পৰিয়ালৰ ষষ্ঠ সন্তান আছিল । মাথো ১২ বছৰ বয়সতে তেও নৌসেনাত কনিষ্ঠ শিকাৰু ৰুপে যোগদান কৰিছিল । অদ্যপি তেওৰ কামৰ প্ৰতি একান্ত আগ্ৰহ আৰু নিষ্ঠাৰ কাৰণে তেও ২০ বছৰ বয়সতে নৌসেনা জাহাজ এখনৰ কেপ্তেইন পদবীৰ মৰ্য্যাদা লাভ কৰিবলৈ সক্ষম হৈছিল। কিন্ত এই প্ৰাচুয্য বৰ সুখকৰ নাছিল উচ্চ পদবীৰ মৰ্য্যাদা আৰু আকাঙ্খাই তেওক শাৰিৰীকভাৱে দুৰ্ব্ব্ল কৰি পেলাইছিল যাৰ কাৰনে তেও তীব্ৰ সাগৰীয় ৰোগত ভুগিব লগা হৈছিল যি আজীৱন।

শ্ৰেণী:যুক্তৰাজ্যৰ ব্যক্তি
চুতাম্লা

চুত্যিণ্‌ফাৰ মৃত্যুৰ পাছত ১৬৪৮ চনত তেখেতৰ পুত্ৰ **[[চাওফা]] চ্যু-তাম-লাক** বা **চুতাম্লা** ৰজা পতা হয়। হিন্দু প্ৰথমতে তেখেতে জয়ধ্বজ সিংহ নাম লয়। ১৬৬২ চনৰ মোগলৰ একাদশতম আক্ৰমণত মোগলে আহোম ৰাজধানী গড়গাঁও অধিকাৰ কৰে। জয়ধ্বজ সিংহ ৰণৰ পৰা পলাই যাব লগা হৈছিল বাবে তেখেতক ভগনীয়া ৰজা বোলা হয়। ১৬৬৩ চনত আহোম আৰু মোগলৰ মাজত তিপামৰ ঘিলাধাৰী ঠাইত সন্ধি হয়। এই সন্ধিৰ চৰ্ত অনুসৰি জয়ধ্বজ সিংহৰ কন্যা ৰমণী গাভৰুৱে অসমৰ সকলো ত্যাগ কৰি সুদূৰ দিল্লীলৈ যাব লগা হৈছিল।

## নগা আৰু মিৰিৰ বিৰুদ্ধে অভিযান
১৬৫০ চনত লক্‌মা নগাৰ উৎপাত ৰোধ কৰিবলৈ এটা সৈন্যদল পঠিওৱা হয়। নগাৰ গাঁও আদি ধ্বংস কৰা হ'লেও নগাসকলে পুনৰ লুটপাত আৰম্ভ কৰে। গতিকে চাৰিবছৰৰ পাছত আকৌ এটা দল পঠিওৱা হয়। নগাই যাঠী-জোঙেৰে আক্ৰমণ কৰাত আহোম সেনাৰ লগত যোৱা ডফলা সেনাসকলে প্ৰতিৰোধ কৰে। পাছত নগাসকলে শান্তিৰ প্ৰস্তাৱ দিয়ে। কিন্তু আলোচনা কৰিবলৈ যোৱা দলটোক তেওঁলোকে হত্যা কৰে। আহোম সেনাই ডাঙৰ দল লৈ তেওঁলোকক আক্ৰমণ কৰি গাঁও, ভঁৰাল ধ্বংস কৰাত নগাসকলে শান্তিৰ প্ৰস্তাৱ লৈ বছৰি কৰ দিবলৈ মান্তি হয়। 

১৬৫৫ চনত মিৰিসকলে আক্ৰমণ চলাই দুজন আহোম লোকক হত্যা কৰে। প্ৰত্যুত্তৰত আহোম সেনাই প্ৰায় তিনিশজন মিৰি লোকক প্ৰাণ নাশ কৰে আৰু বাৰখন গাঁও জ্বলাই দিয়ে। মিৰিসকলে তেতিয়া তল পৰি ৰজাক বছৰি কৰ দিবলৈ ৰাজী হয়।

## তথ্য সংগ্ৰহ

শ্ৰেণী:টাই-আহোম শাসক
অঙ্কুশিতা বড়ো

**অঙ্কুশিতা বড়ো** (; জন্ম ২০০০ চন) এগৰাকী ভাৰতীয় বক্সাৰ তথা বিশ্ব যুৱ মহিলা বক্সিং প্ৰতিযোগিতাৰ বিজয়ী। ২০১৭ চনৰ বিশ্ব যুৱ মহিলা বক্সিং প্ৰতিযোগিতাৰ ৬৪ কিলোগ্ৰাম শাখাত অঙ্কুশিতাই সোণৰ পদক লাভ কৰিবলৈ সক্ষম হয়। ইয়াৰ লগে লগেই অঙ্কুশিতা বড়ো বিশ্ব যুৱ মহিলা বক্সিঙত সোণৰ পদক লাভ কৰা প্ৰথম গৰাকী অসমীয়া হৈ পৰিল।

শোণিতপুৰ জিলাৰ ঠেলামৰা অঞ্চলৰ মেঘাই জাৰণি গাঁৱৰ অঙ্কুশিতাৰ পিতৃ ৰাকেশ কুমাৰ আৰু মাতৃ ৰঞ্জিতা বড়ো। অঙ্কুশিতা বৰ্তমান দক্ষিণ গুৱাহাটী জুনিয়ৰ কলেজৰ ছাত্ৰী। ২০১২ চনত প্ৰথম বক্সিং খেলিবলৈ আৰম্ভ কৰা অঙ্কুশিতাই ২০১৫ চনত ৰাজ্যিক বক্সিং প্ৰতিযোগিতাত সোণৰ পদক লাভ কৰিছিল। পিছত ২০১৭ চনত নতুন দিল্লীত অনুষ্ঠিত ৰাষ্ট্ৰীয় যুৱ বক্সিঙত তেওঁ ব্ৰঞ্জৰ পদক লাভ কৰে।

শ্ৰেণী:অসমৰ ব্যক্তি
শ্ৰেণী:বড়ো জনগোষ্ঠীৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:ভাৰতৰ বক্সাৰ
ভঁৰালী নামঘৰ

thumb|ভঁৰালী নামঘৰ
ঐতিহ্যমণ্ডিত **ভঁৰালী নামঘৰ** ভৰালী গাঁৱত অৱস্থিত। হাটবৰৰ পৰা ২ কিলোমিটাৰ নিলগত আছে ভৰালী গাওঁ। নগাঁও জিলাৰ কলিয়াবৰ মহকুমাৰ পূব প্ৰান্তৰ প্ৰাচীন ঐতিহ্যৰে ভৰপূৰ, অসম ইতিহাসৰ উল্লেখযোগ্য স্থান ভৰালী গাওঁ। গাওঁ খনৰ অধিকাংশ মানুহেই কৃষিজীবি আৰু একশৰণীয় ধৰ্মৰে দীক্ষিত। চিৰসেউজীয়া প্ৰাকৃতিক পৰিৱেশ, সৰু সৰু জান-জূৰি, সেউজীয়া পথাৰ, সৰু-ডাঙৰ ৰজাদিনীয়া পূখূৰীবোৰ, বনৰীয়া পক্ষীজাকৰ আনন্দৰ কলৰৱ, ৰাতিপুৱা চিকনি চিয়াং পাহাৰৰ ফাঁকে ফাঁকে সূৰ্যোদয়ৰ মনোৰম দৃশ্য আৰু পশ্চিম আকাশত ডূব যাব ধৰা সূৰ্যৰ হেঙূল আভাৰ দৃশ্য অপৰূপ। ৰাতিপুৱাৰে পৰা গধূলিলৈকে গ্ৰাম্য পৰিৱেশ সজীৱ কৰি ৰখা গাঁওখন- এক আনন্দৰ পৰিৱেশ- শ শ মানূহ নামঘৰলৈ আহিছে আৰু নামঘৰৰ ভাগৱত পাঠে উ‍ৎসৱমুখৰ কৰি তূলিছে নামঘৰৰ চৌপাশ, ভক্তপ্ৰাণ যাত্ৰীসকলৰ হৃদয়।

## ইতিহাস
thumb|নামঘৰৰ মণিকূট
ভঁৰালী নামঘৰটি আগতে ভঁৰালী গাঁৱৰ পূব-দক্ষিণৰ বামগাঁৱত (দৌল পূখূৰী) আছিল। নামঘৰত ভাগৱত প্ৰতিষ্ঠা কৰিছিল বাপূৰামদেউৱে। এটা সময়ত ব্ৰহ্মপূত্ৰৰ বাঢ়নী পানীযে চটাই আলিৰ কাষৰ ঠাইবোৰ বূৰাই পেলোৱাত ওখ ঠাইত গাঁও পাতিছিল। মান সেনাই বামগাঁৱৰ নামঘৰ পূৰি পেলোৱাত তেওঁলোকে ভঁৰালী ৰাজবিষয়াৰ ওচৰত গাঁও পাতি নামঘৰ প্ৰতিষ্ঠা কৰিলে। ভঁৰালী ৰাজবিষয়াৰ নাম অনূসৰি নামঘৰটিৰ নাম হ’ল ভঁৰালী নামঘৰ। নতূনকৈ নামঘৰ প্ৰতিষ্ঠা কৰা প্ৰায় ২০০ বছৰ হ’লহি। এতিয়ালৈকে উক্ত স্থানতে নামঘৰটি চাৰিবাৰকৈ পূনৰ মেৰামতি কৰা হৈছে। নামঘৰৰ বৈশিষ্ট্যপূৰ্ণ সম্পদটি হৈছে তূলসী খূঁটাটো। খূঁটাটো মাজৰ অংশ উঁয়ে খাই নষ্ট কৰিলেও গাঁৱৰ ভক্ত-প্ৰাণ ৰাইজে অৱশিষ্ট অংশটি অতি ভক্তিভাৱে সিংহাসনৰ ওচৰত সংৰক্ষণ কৰি ৰাখিছে। অসমৰ সকলো ঠাইৰ পৰা ভক্তসকল আহি শৰাই, বন্তি দি মনৰ কামনা পূৰ্ণ কৰি সাৰ্থকতা লাভ কৰিছে। এইটো ঠিক যে, নামঘৰৰ চৌহদত সোমালে কিমান সময় তাত অতিবাহিত কৰিলে ক’ব নোৱাৰে। শান্তিৰে তাত সময় অতিবাহিত কৰিব পাৰে। গাঁৱৰ আগৰ বয়োজেষ্ঠসকলে কৈ গৈছিল- নামঘৰটি বুঢ়াডাঙৰীয়াৰ জিৰণি চ’ৰা। কেতিয়াবা নিশা বগা সাজপাৰে বগা ঘোঁৰাত উঠি পৰিভ্ৰমণ কৰি নামঘৰত বিশ্ৰাম লয়। ঘোঁৰাৰ খট্ খট্ শব্দৰ উমান পায়। এইটোও ঠিক আজিৰ এই বিজ্ঞান আৰু প্ৰযূক্তিৰ দ্ৰুত সম্প্ৰসাৰণত এই তথ্য অলৌকিক বা অসত্য বূলি গণ্য কৰিব খূজিলেও নামঘৰত ভগৱানৰ ঐশ্বৰিক শক্তিৰ উমান পোৱাটো সত্য।

## সাংস্কৃতিক উৎসৱ
প্ৰতিবছৰে ভঁৰালী নামঘৰত মকৰ সংক্ৰান্তি বা মাঘী পূৰ্ণিমা তিথি দূদিনীয়া কাৰ্যসূচীৰে উদ্যাপন কৰি আহিছে। আকৌ ব’হাগৰ বা জেঠৰ পূৰ্ণিমাটো গাঁৱৰ ৰাইজে ভাওনা অনূস্থিত কৰে। মাঘী পূৰ্ণিমাৰ সামৰণী অনূষ্ঠান এক গাম্ভীৰ্যপূৰ্ণ অনূষ্ঠানলৈ পৰিবৰ্তন হয়। ভঁৰালী নামঘৰত গুৰু দূজনাৰ তিথিত ভাওনা-সবাহ কৰাটো এটা ডাঙৰ পৰম্পৰা। ভাদ মাহত নামঘৰত দশম স্কন্ধ ভাগৱত পাঠ কৰাতো মনকৰিবলগীয়া। গাঁৱৰ আইসকলেও ভাদ মাহত হৰিনাম-কীৰ্তন কৰা ঐতিহ্য পুৰণি।

## তথ্য সংগ্ৰহ
* ভঁৰালী নামঘৰ আৰু বুৰজ্ঞীয়ে গৰকা কলিয়াবৰ - গজেন্দ্ৰ মোহন হাজৰিকা

## বাহ্যিক সংযোগ
* তথ্যচিত্ৰ Maghi Purnima Utsav at Bharali Namghar

শ্ৰেণী:নামঘৰ
শ্ৰেণী:নগাঁও জিলা